hotchpotch/miracl-hf-unified huggingface dataset:
วัยร้าย Freshy
วัยร้ายเฟรชชี่ เป็นละครโทรทัศน์ของบริษัท เมจิค แอ็ดเวอร์เทนเม้นท์ จำกัด(ในเครือบริษัท อาร์เอส จำกัด (มหาชน)) แนวละครวัยรุ่น, คอมเมดี้ บทประพันธ์ วาทิน บทโทรทัศน์ สุลักขณา โดยออกอากาศทางสถานีวิทยุโทรทัศน์ไทยทีวีสีช่อง 3 ในปีพ.ศ. 2545 นำแสดงโดย ปาณรวัฐ กิตติกรเจริญ, ลัคนา หวงมณีรุ่งโรจน์, วรเวช ดานุวงศ์, นาตาลี เดวิส , อาทิตย์ ตั้งสวัสดิ์รัตน์ , อมีนา พินิจ (ยุคลธร พินิจ) และอีกมากมาย
ซึ่งเป็นภาต่อของละคร วัยร้ายไฮสคูล (Wai Rai High school) ที่ออกอากาศเมื่อปีพ.ศ. 2544 ทางช่อง 3
บลังกา ซัวเรซ
บลังกา ซัวเรซ (, ชื่อเต็ม: บลังกา มาร์ติเนซ ซัวเรซ, ) เป็นนักแสดงหญิงชาวสเปน ผลงานโดดเด่นได้แก่ ซีรีส์โทรทัศน์เรื่อง "เอลอินเตร์นาโด" (พ.ศ. 2550–2553), "เอลบาร์โก" (พ.ศ. 2554–2556), "เดอะสกินไอลิฟอิน" (พ.ศ. 2554) ซึ่งเป็นภาพยนตร์ที่ทำให้บลังกาได้รับเสนอชื่อเข้ารับรางวัลโกยา ในหมวดหมู่นักแสดงหญิงดีเด่น และภาพยนตร์เรื่อง "ไอม์โซเอกไซทิด" (พ.ศ. 2556)
ตาแมว
ตาแมว () เป็นรูขนาดเล็กบนประตูห้อง หรือประตูบ้าน
ซึ่งติดตั้งเลนส์ตาปลาพร้อมวงแหวนยึดขนาดเล็ก ออกแบบไว้ให้ผู้พักอาศัยสามารถมองเห็นแขกที่มาเคาะหรือกดกริ่งประตูได้ก่อนจะเปิดประตู
โดยจะเห็นเป็นภาพมุมกว้าง ส่วนแขกจะไม่สามารถมองผ่านรูเข้ามาในห้องได้ (จะเห็นเป็นภาพเบลอแทน)
การติดตั้งส่วนใหญ่จะอยู่บนประตูห้องของโรงแรมหรือห้องชุด ซึ่งไม่มีหน้าต่างอยู่ด้านใกล้ประตู
ราดอวาน คาราจิช
ราดอวาน คาราจิช (; อักษรโรมัน: Radovan Karadžić; เกิด 19 มิถุนายน ค.ศ. 1945) เป็นอดีตนักการเมืองและอาชญากรสงครามผู้ต้องโทษชาวเซิร์บบอสเนีย ซึ่งเป็นประธานาธิบดีสาธารณรัฐเซิร์ปสการะหว่างสงครามบอสเนียและมุ่งสร้างเอกภาพสาธารณรัฐเซิร์ปสกาโดยตรงกับประเทศเซอร์เบีย
เขาสำเร็จการศึกษาเป็นจิตแพทย์ ร่วมก่อตั้งพรรคประชาธิปไตยเซิร์บในประเทศบอสเนียและเฮอร์เซโกวีนา และเป็นประธานาธิบดีสาธารณรัฐเซิร์ปสกาคนแรกระหว่าง ค.ศ. 1992 ถึง 1996 เขาเป็นผู้หลบหนีคดีตั้งแต่ ค.ศ. 1996 ถึงเดือนกรกฎาคม ค.ศ. 2008 หลังถูกคณะตุลาการอาญาระหว่างประเทศสำหรับอดีตยูโกสลาเวีย (ICTY) ฟ้องคดีอาญาอุกฉกรรจ์ฐานอาชญากรรมสงคราม คำฟ้องคดีอาญาอุกฉกรรจ์สรุปว่า มีเหตุผลอันเชื่อได้ว่าเขาก่ออาชญากรรมสงคราม ซึ่งรวมถึงพันธุฆาตต่อพลเรือนมุสลิมบอสเนียและโครแอตระหว่างสงครามบอสเนีย (ค.ศ. 1992–1995) ระหว่างหลบหนีคดีอาญา เขาทำงานที่คลินิกเอกชนในเบลเกรด เป็นผู้ชำนาญเฉพาะด้านการแพทย์ทางเลือกและจิตวิทยาโดยใช้ชื่อปลอม
สุดท้าย เขาถูกจับกุมในเบลเกรดเมื่อวันที่ 21 กรกฎาคม ค.ศ. 2008 และถูกนำขึ้นศาลอาชญากรรมสงครามของเบลเกรดอีกไม่กี่วันถัดมา เขาถูกส่งผู้ร้ายข้ามแดนไปประเทศเนเธอร์แลนด์ และอยู่ในการคุมขังของคณะตุลาการอาญาระหว่างประเทศสำหรับอดีตยูโกสลาเวียในหน่วยกักขังสหประชาชาติสเคเฟอนิงเงิน (Scheveningen) ซึ่งเขาถูกตั้งข้อกล่าวหาอาชญากรรมสงคราม 11 กระทง วันที่ 24 มีนาคม ค.ศ. 2016 เขาถูกวินิจฉัยว่ามีความผิดฐานพันธุฆาตในสเรเบรนีตซา (Srebrenica) อาชญากรรมสงครามและอาชญากรรมต่อมนุษยชาติ รวม 10 จาก 11 กระทง และถูกตัดสินลงโทษจำคุก 40 ปี
ธรรมะดียังไง
ธรรมะดียังไง (ธรรมะทำไม) เป็นละครโทรทัศน์ของบริษัท เรด ดราม่า จำกัด(ในเครือบริษัท อาร์เอส จำกัด (มหาชน)) แนวละคร คอมเมดี้ บทประพันธ์ กลุ่มคิดดี บทโทรทัศน์ วาทินีย์ โอฬาร์กร, ศิวาวุธ ไพรีพินาศ โดยออกอากาศทางสถานีวิทยุโทรทัศน์ไทยทีวีสีช่อง 3 ทุกวันเสาร์และอาทิตย์ เวลา 11.00-11.45 น. ในปีพ.ศ. 2545 นำแสดงโดย ภรัณยู โรจนวุฒิธรรม, ภรัณยู โรจนวุฒิธรรม, รินทร์รตา อินทามระ, ธวัช ทัศนาพลพินิจ , อมีนา พินิจ , ไพโรจน์ ใจสิงห์, ประสิทธิโชค มานะสันทัดชาติ และอีกมากมาย
สรัลชนา อภิสมัยมงคล
สรัลชนา อภิสมัยมงคล ชื่อเล่น อ้าย เป็นนักแสดงหญิงชาวไทย มีผลงานมาจากเรื่อง สุดแค้นแสนรัก โดยรับบทเป็น รพีพรรณ จบการศึกษาระดับมัธยมศึกษา ที่ โรงเรียนอัสสัมชัญธนบุรี ปัจจุบันกำลังศึกษาที่ คณะนิเทศศาสตร์ จุฬาลงกรณ์มหาวิทยาลัย และยังเคยเข้าประกวด Young Model Contest 2013 โดยได้รับรางวัล รองอันดับ 1 และ รางวัลพิเศษอีก 1 รางวัล Miss B-ING Bodyline
รายชื่อประเทศที่มีสาขาของเคเอฟซี
นี่คือ"รายชื่อประเทศที่มีสาขาของเคเอฟซี" โดยเมื่อปลายปี พ.ศ. 2557 มีเคเอฟซีกว่า 18,875 สาขาใน 118 ประเทศทั่วโลก โดยสาขาแรกของเคเอฟซีเปิดให้บริการในสหรัฐอเมริกาเมื่อ พ.ศ. 2495 และเปิดให้บริการในแคนาดาในอีกหนึ่งปีต่อมา และเปิดให้บริการในสหราชอาณาจักรในปี พ.ศ. 2507 และเริ่มเข้าสู่ตลาดในเอเชียเมื่อช่วงทศวรรษที่ 1970 และทศวรรษที่ 1980 โดยเปิดให้บริการในประเทศจีนเมื่อ พ.ศ. 2530 และเปิดให้บริการในประเทศต่าง ๆ ในทวีปยุโรป และอเมริกาใต้ ในช่วงทศวรรษที่ 1990 ปัจจุบัน กำลังทยอยเปิดให้บริการในประเทศต่าง ๆ ในทวีปแอฟริกาอยู่
ตลาดสำคัญของเคเอฟซีตั้งอยู่ในประเทศจีน (4,563 units), สหรัฐอเมริกา (4,491 units), ญี่ปุ่น (1,181 units), สหราชอาณาจักร (784 units), แอฟริกาใต้ (736 units), แคนาดา (663 units), ออสเตรเลีย (618 units), มาเลเซีย (579 units), ไทย (531 units), อินโดนีเซีย (465 units).
การเปิดให้บริการในประเทศอื่น ๆ นั้น เคเอฟซีได้ร่วมงานกับบริษัท ยัม! อินเตอร์เนชันแนล ซึ่งตั้งอยู่ใน หลุยส์วิลล์ รัฐเคนทักกี โดยจะบริหารงานของเคเอฟซีโดยตรงในจีน รัสเซีย และอินเดีย
เลิฟส์ธีม
"เลิฟส์ธีม" () เป็นซิงเกิลเพลงบรรเลงของวงเดอะเลิฟอันลิมิเต็ดออร์เคสตรา เขียนและควบคุมการผลิตโดยแบร์รี ไวต์ ออกจำหน่ายในปี ค.ศ. 1973 เป็นเพลงบรรเลงเพียงไม่กี่เพลงที่ขึ้นสู่อันดับที่ 1 ของบิลบอร์ดฮอต 100 และอยู่ในตำแหน่งนานถึงต้นปี ค.ศ. 1974 บิลบอร์ดจัดให้เพลงนี้อยู่ในอันดับที่ 3 ของซิงเกิลประจำปี ค.ศ. 1974
ดนตรีของ "เลิฟส์ธีม" ประกอบด้วยวงออร์เคสตราเครื่องสายขนาดใหญ่และกีตาร์เสียงวาห์-วาห์ ปีเตอร์ แชปิโร นักหนังสือพิมพ์กล่าวว่าดนตรีของเพลงนี้มีอิทธิพลต่อแนวเพลงดิสโก้ในเวลาต่อมา เพลงนี้อยู่ในอันดับที่ 1 ของชาร์ตเพลงอะดัลต์คอนเทมโพรารีนาน 2 สัปดาห์และขึ้นสู่อันดับที่ 1 ของชาร์ตเพลงอาร์พีเอ็ม 100 ในประเทศแคนาดา
นอกจากฉบับบรรเลงแล้ว "เลิฟส์ธีม" ยังมีฉบับที่ร้องโดยวงเลิฟอันลิมิเต็ดและศิลปินอื่น ๆ และใช้ประกอบรายการและโฆษณาต่าง ๆ
ชูชาติ พิทักษากร
ผู้ช่วยศาสตราจารย์ พันเอกพิเศษ ชูชาติ พิทักษากร (19 กุมภาพันธ์ พ.ศ. 2477 – ) เป็นศิลปินแห่งชาติ สาขาศิลปะการแสดงด้านดนตรีสากล โดยเป็นผู้มีชื่อเสียงในระดับนานาชาติ และเป็นผู้ถ่ายทอดวิชาดนตรีให้แก่ รองศาสตราจารย์ ดร.โกวิทย์ ขันธศิริ, ศาสตราจารย์ ดร. ณัชชา พันธุ์เจริญ, ศาสตราจารย์ ดร. ณรงค์ฤทธิ์ ธรรมบุตร, ผู้ช่วยศาสตราจารย์ นรอรรถ จันทร์กล่ำ, อาจารย์สิทธิชัย เพ็งเจริญ, อาจารย์ทัศนา นาควัชระ, อาจารย์ศิริพงษ์ ทิพย์ธัญ และอาจารย์พิศุทธิ์ สายโอบเอื้อ
ทั้งนี้ เขายังเป็นผู้เรียนวิชามวยไทยเลิศฤทธิ์ กับอาจารย์วิสิทธิ์ เลิศฤทธิ์ เป็นเวลาหลายปี เมื่อครั้งรับราชการทหารบก
ชูชาติ พิทักษากร ศึกษาวิชาดนตรีที่ประเทศอังกฤษ ก่อนที่จะหาประสบการณ์ในประเทศเยอรมนีและโปรตุเกสกับอาจารย์มักซิม ยาคอบเซน เป็นระะเวลา 3 ปี
เมื่อกลับมาที่ประเทศไทย เขาได้รับราชการที่กองดุริยางค์ทหารบก ก่อนที่จะเป็นอาจารย์ประจำคณะครุศาสตร์ จุฬาลงกรณ์มหาวิทยาลัย และอาจารย์พิเศษคณะศิลปกรรมศาสตร์ จุฬาลงกรณ์มหาวิทยาลัย
นอกจากนี้ เขายังเคยเป็นนักจัดรายการโทรทัศน์ "ดนตรีวิจารณ์" โดยออกอากาศทางสถานีวิทยุโทรทัศน์กองทัพบก
โทรศัพท์พื้นฐาน
โทรศัพท์พื้นฐาน ()
คือเทคโนโลยีระบบโทรศัพท์แบบอนาลอกที่ให้บริการการสนทนาเสียงผ่านคู่สายทองแดง
ซึ่งเป็นบริการโทรศัพท์แบบดั้งเดิมที่มีใช้มาตั้งแต่ช่วง พ.ศ. 2419 โดยปัจจุบันมักจะให้บริการอยู่ในรูปของโทรศัพท์บ้านในครัวเรือน
ห้างร้าน สำนักงาน, และใช้ในโทรศัพท์สาธารณะ
ระบบโทรศัพท์พื้นฐานมีลักษณะเด่นจากความน่าเชื่อถือของระบบที่สูงมาก ใช้งานได้ในเหตุการณ์ภัยพิบัติ
ให้เสียงสนทนาที่ชัดเจน และไม่มีปัญหาช่องสัญญาณเต็ม, ซึ่งปัจจุบัน ระบบโทรศัพท์พื้นฐานมีคุณสมบัติต่อไปนี้:
ธนาคารทุนสำรองอินเดีย
ธนาคารทุนสำรองอินเดีย (, ย่อ: RBI; ) เป็นสถาบันการธนาคารกลางของประเทศอินเดีย ซึ่งควบคุมนโยบายการเงินของรูปีอินเดีย เริ่มปฏิบัติการเมื่อวันที่ 1 เมษายน ค.ศ. 1935 ระหวางการปกครองของบริเตนตามบทบัญญัติแห่งพระราชบัญญัติธนาคารสำรองอินเดีย ค.ศ. 1934 ทุนเรือนหุ้นเดิมถูกแบ่งเป็นหุ้นละ 100 ต่างจ่ายเต็ม ซึ่งเดิมผู้ถือหุ้นเอกชนเป็นเจ้าของทั้งหมด หลังอินเดียได้รับเอกราชเมื่อวันที่ 15 สิงหาคม ค.ศ. 1947 RBI ถูกโอนเป็นของรัฐเมื่อวันที่ 1 มกราคม ค.ศ. 1949
เมษายน พ.ศ. 2559
เมษายน พ.ศ. 2559 เป็นเดือนที่ 4 ของปี พ.ศ. 2559 วันแรกของเดือนเป็นวันศุกร์ วันสุดท้ายของเดือนเป็นวันเสาร์
พรรคเสรีธรรม (พ.ศ. 2522)
พรรคเสรีธรรม (พ.ศ. 2522) หรือ กลุ่มเสรีธรรม เป็นพรรคการเมืองหรือกลุ่มการเมืองของไทยในอดีตที่ได้ก่อตั้งเมื่อปี พ.ศ. 2522 เนื่องจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ถูกกำหนดขึ้นหลังการประกาศใช้รัฐธรรมนูญแห่งราชอาณาจักรไทย พุทธศักราช 2521 แต่ยังไม่มีกฎหมายว่าด้วยพรรคการเมืองออกมาบังคับใช้ ดังนั้น บทเฉพาะกาลของรัฐธรรมนูญจึงยกเว้นข้อกำหนดเกี่ยวกับการสังกัดพรรคการเมืองของผู้สมัครสมาชิกสภาผู้แทนราษฎร จึงเป็นการรวมตัวอขงนักการเมืองในรูปแบบของ "กลุ่มการเมือง"
ใน การเลือกตั้ง 22 เมษายน พ.ศ. 2522 พรรคเสรีธรรมได้ ส.ส. เข้าสภาทั้งสิ้น 22 คนจากทั้งหมด 301 คน
พรรคเสรีธรรมถูกยุบไปเมื่อปี พ.ศ. 2523 ก่อนจะมีการจดทะเบียนจัดตั้งพรรคเสรีธรรมขึ้นมาใหม่เมื่อวันที่ 23 กรกฎาคม พ.ศ. 2535
เดอะเลิฟอันลิมิเต็ดออร์เคสตรา
เดอะเลิฟอันลิมิเต็ดออร์เคสตรา () เป็นวงออร์เคสตรา 40 ชิ้นที่ก่อตั้งโดยแบร์รี ไวต์ เพื่อใช้เป็นวงดนตรีสนับสนุนให้กับไวต์และวงเลิฟอันลิมิเต็ด วงนี้ออกซิงเกิลและอัลบั้มในชื่อของตัวเองด้วย โดยมีซิงเกิลที่เป็นที่รู้จักคือ "เลิฟส์ธีม" ในปี ค.ศ. 1973 ซิงเกิลนี้อยู่ในอันดับที่ 1 ของชาร์ตเพลงในสหรัฐอเมริกานาน 1 สัปดาห์, อันดับที่ 10 ของชาร์ตซิงเกิลแห่งสหราชอาณาจักร และได้รับรางวัลแผ่นเสียงทองคำจากสมาคมผู้ประกอบกิจการเพลงของสหรัฐอเมริกา ในปี ค.ศ. 1974
พรรคประชาธิปไตยแห่งประเทศจีน
พรรคประชาธิปไตยแห่งประเทศจีน (; ) เป็นพรรคการเมือง จัดตั้งขึ้นในสาธารณรัฐประชาชนจีน และได้ถูกห้ามโดยพรรคคอมมิวนิสต์จีน (). ประวัติของพรรคประชาธิปไตยแห่งประเทศจีนมีข้อมูลไม่แน่นอน เพราะว่าในพรรคมีเส้นทางประวัติศาสตร์ภายใต้กลุ่มผู้จัดตั้งหลาย ๆ กลุ่มด้วยกัน แหล่งข่าวตะวันตกมีการสันนิษฐานว่า พรรคนี้ถูกจัดตั้งขึ้นเมื่อปี พ.ศ. 2541 โดยกลุ่มผู้ขับเคลื่อนประชาธิปไตย และแกนนำนักศึกษาชาวจีนที่เข้าร่วมการชุมนุมที่จัตุรัสเทียนอันเหมิน เมื่อปี พ.ศ. 2532
พรรคนี้ถูกจัดตั้งขึ้นเมื่อวันที่ 28 มิถุนายน พ.ศ. 2541 ซึ่งอยู่ในระหว่างที่บิล คลินตัน ประธานาธิบดิของสหรัฐอเมริกาในขณะนั้น มาเยือนสาธารณรัฐประชาชนจีน หวาง โหย่ว ไฉ แกนนำผู้ประท้วงที่จัตุรัสเทียนอันเหมินเมื่อปี พ.ศ. 2532 กับหวาง ต้ง ไห่ และ หลิน ฮุย ได้ไปที่มณฑลเจ้อเจียง เพื่อจดทะเบียนก่อตั้งพรรคอย่างเป็นทางการ แต่การจดทะเบียนก่อตั้งพรรคก็ไม่สำเร็จ
เมื่อวันที่ 29 มิถุนายน พ.ศ. 2541 หวาง โหย่ว ไฉ ถูกตำรวจจับกุมที่บ้านของเขา ในข้อหาการสร้างความขัดแย้งในการเมืองจีน การตัดสินคดีความของเขาได้เริ่มขึ้นเมื่อวันที่ 18 ธันวาคม พ.ศ. 2541 โดยใช้เวลาตัดสินเพียงไม่กี่ชั่วโมง หลังจากนั้น เมื่อวันที่ 21 ธันวาคม พ.ศ. 2541 เขาถูกศาลตัดสินจำคุกเป็นเวลา 11 ปี และสูญเสียสิทธิ์ทางการเมืองเป็นเวลา 3 ปี
ในวันเดียวกัน สวี เหวิน ลี่ สมาชิกของพรรคอายุ 55 ปี ก็ได้ถูกศาลตัดสินจำคุกเป็นเวลา 13 ปี ในข้อหาล้มล้างพรรคคอมมิวนิสต์
เมื่อวันที่ 22 ธันวาคม พ.ศ. 2541 ชิง หย่ง มิน ได้ถูกศาลตัดสินจำคุกเป็นเวลา 12 ปี ในข้อหาทำลายการรักษาความปลอดภัยของรัฐ
หลี่ เผิง ประธานสภาประชาชนแห่งชาติจีนในขณะนั้น กล่าวว่า "ถ้าพรรคนี้เป็นพรรคที่มีจุดประสงค์ที่ต้องการลดอำนาจของฝ่ายคอมมิวนิสต์ พรรคนี้ก็จะไม่ได้รับอนุญาตให้จัดตั้งขึ้นอย่างแน่นอน"
พรรคคอมมิวนิสต์จีนประกาศว่าพรรคประชาธิปไตยแห่งประเทศจีนนั้น เป็น "องค์กรผิดกฎหมาย" และถูกห้ามตั้งแต่ปี พ.ศ. 2541 เป็นต้นมา หลังการตัดสินคดีเมื่อวันที่ 23 ธันวาคม พ.ศ. 2541 ทางศาลชั้นสูงสุดแห่งประเทศจีนได้กล่าวว่า "ผู้ใดที่มีเจตนาเผยแพร่ พิมพ์ ลอกเลียนแบบ หรือจัดจำหน่ายเอกสารต่าง ๆ ที่เป็นการลดอำนาจของพรรคคอมมิวนิสต์ หรือทำให้ประเทศแตกแยก" อันได้แก่ ประชาชนจีนทุกคน นักกำกับหนัง นักพัฒนาซอฟต์แวร์คอมพิวเตอร์ นักเขียนและศิลปิน และนักผลิตสื่อต่าง ๆ จะต้องได้รับโทษจำคุก
มีสมาชิกของพรรคประชาธิปไตยแห่งประเทศจีนนับร้อยคนที่ถูกกักบริเวณ จับกุม และถูกจำคุก ยกเว้นสมาชิกเหล่านี้
หลังจากนั้นเป็นต้นมา สวี เหวิน ลี่ และหวาง โหย่ว ไฉ ลี้ภัยไปยังสหรัฐอเมริกา เมื่อวันที่ 24 ธันวาคม พ.ศ. 2545 และอีกครั้งเมื่อวันที่ 4 มีนาคม พ.ศ. 2547 โดยการประชุมใหญ่ครั้งแรกของพรรคได้ถูกจัดขึ้นที่โรงแรมเชอราตัน ซึ่งตั้งอยู่ในควีนส์ นครนิวยอร์ก ประเทศสหรัฐอเมริกา เมื่อวันที่ 13 สิงหาคม พ.ศ. 2549 โดยหนี อวี้ เซียน ผู้นำขบวนการประชาธิปไตยในจีน และผู้จัดตั้งพรรคประชาธิปไตยแห่งประเทศจีน ได้เป็นประธานในการประชุมใหญ่ครั้งนี้ มีผู้ได้รับเลือกให้เข้าร่วมประชุมจำนวน 111 คน จากทั่วทุกจังหวัดของประเทศจีน
ภูมิแพ้อาหาร
ภูมิแพ้อาหารเป็นการตอบสนองทางภูมิคุ้มกันผิดปกติต่ออาหาร อาการและอาการแสดงมีได้ตั้งแต่เล็กน้อยถึงรุนแรง อาจมีคัน ลิ้นบวม อาเจียน อาการท้องร่วง ลมพิษ หายใจลำบากหรือความดันเลือดต่ำ ตรงแบบเกิดไม่กี่นาทีถึงหลายชั่วโมงหลังสัมผัส เมื่ออาการรุนแรง เรียก แอนาฟิแล็กซิส ความไม่ทนอาหารและอาหารเป็นพิษเป็นอีกภาวะต่างหาก
อาาหรทั่วไปที่ทำให้เกิดภูมิแพ้อาหารมีนมวัว ถั่วลิสง ไข่ หอย ผลเปลือกแข็งเมล็ดเดียว (nut) ข้าวสาลี ข้าวเจ้าและผลไม้ พบภูมิแพ้ชนิดใดบ่อยที่สุดขึ้นอยู่กับประเทศ ปัจจัยเสี่ยงมีประวัติภูมิแพ้ในครอบครัว การขาดวิตามินดี โรคอ้วนและระดับความสะอาดสูง ภูมิแพ้เกิดเมื่ออิมมูโนโกลบูลินอี (IgE) ซึ่งเป็นส่วนหนึ่งของระบบภูมิคุ้มกันของร่างกาย เกาะกับโมเลกุลอาหาร ปกติโปรตีนในอาหารที่เป็นปัญหา เหตุนี้กระตุ้นการหลั่งสารเคมีอักเสบ เช่น ฮิสตามีน การวินิจฉัยปกติอาศัยประวัติการแพทย์ การเลี่ยงอาหารที่สงสัย (elimination diet) การทดสอบแทงผิวหนัง (skin prick test) การทดสอบเลือดหาแอนติบอดี IgE ที่จำเพาะกับอาหาร หรือการกระตุ้นให้ปรากฏโดยอาหารทางปาก (oral food challenge)
การสัมผัสสารที่อาจก่อภูมิแพ้ในช่วงต้นของชีวิตอาจช่วยป้องกัน การรักษามีการเลี่ยงอาหารที่ทำให้เกิดอาหารและมีแผนหากเกิดการสัมผัสเป็นหลัก แผนดังกล่าวอาจรวมการให้อะดรีนาลิน (อีพิเนฟริน และการสวมเครื่องเพชรพลอยเตือนทางการแพทย์) ประโยชน์ของการรักษาด้วยการก่อภูมิคุ้มกันสารก่อภูมิแพ้ (allergen immunotherapy) สำหรับภูมิแพ้อาหารยังไม่ชัดเจน และในปี 2558 ยังไม่แนะนำ ภูมิแพ้อาหารบางชนิดหายไปเมื่ออายุมากขึ้น ซึ่งรวมภูมิแพ้นม ไข่และถั่วเหลือง ส่วนภูมิแพ้บางชนิด เช่น ภูมิแพ้ผลเปลือกแข็งเมล็ดเดียวและหอยตรงแบบไม่หาย
ในประเทศพัฒนาแล้ว ประชากร 4% ถึง 8% มีภูมิแพ้อาหารอย่างน้อยหนึ่งชนิด พบในเด็กบ่อยกว่าผู้ใหญ่และดูมีความถี่เพิ่มขึ้น เด็กชายปรากฏว่าพบบ่อยว่าเด็กหญิง ภูมิแพ้บางชนิดมักพบในอายุน้อย ส่วนภูมิแพ้บางชนิดตรงแบบเกิดในอายุมาก ในประเทศพัฒนาแล้ว ประชากรสัดส่วนใหญ่เชื่อว่าตนมีภูมิแพ้อาหารทั้งที่ความจริงไม่มี
วอลเลย์บอลหญิงชิงแชมป์ยุโรป 2007
วอลเลย์บอลหญิงชิงแชมป์ยุโรป 2007 () เป็นครั้งที่ 25 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองชาร์เลอรัว และฮัสเซิลต์ ประเทศเบลเยียม และลักเซมเบิร์ก ประเทศลักเซมเบิร์ก ระหว่างวันที่ 20–30 กันยายน ค.ศ. 2007 (พ.ศ. 2550)
29 กันยายน
30 กันยายน
30 กันยายน
อีเมลดา มาร์กอส
อีเมลดา มาร์กอส (เกิด 2 กรกฎาคม 1929) เป็นภรรยาม่ายของอดีตประธานาธิบดีฟิลิปปินส์ เฟอร์ดินานด์ มาร์กอส เป็นสุภาพสตรีหมายเลขหนึ่งแห่งฟิลิปปินส์ระหว่าง 1965-1986
มักซิม ยาคอบเซน
มักซิม ยาคอบเซน (; 26 มิถุนายน ค.ศ. 1887 ในเยลกาวา ประเทศลัตเวีย — ค.ศ. 1973) เป็นทั้งนักไวโอลิน และครูไวโอลินชาวยิว ซึ่งได้รับการจัดเป็นมือหนึ่งของโลกในสมัยนั้น และมีชื่อเสียงอย่างสูงในประเทศอิตาลี
ทั้งนี้ เขายังเป็นผู้สอนวิชาดนตรีให้แก่ ชูชาติ พิทักษากร
มักซิม ยาคอบเซน เป็นผู้ลี้ภัยคอมมิวนิสต์จากประเทศรัสเซีย มาอยู่ที่เบอร์ลิน ประเทศเยอรมนี แต่เนื่องด้วยเขามีเชื้อสายยิว จึงลี้ภัยจากอดอล์ฟ ฮิตเลอร์ ไปยังประเทศอิตาลี ที่แห่งนี้เอง ที่ทำให้เขารู้วิธีการเล่นไวโอลินของนิกโกเลาะ ปากานีนี ศิลปินเอกที่ยิ่งใหญ่ของโลก ครั้นเมื่อเบนิโต มุสโสลินี เข้าร่วมอุดมการณ์กับฮิตเลอร์ เขาจึงลี้ภัยจากประเทศอิตาลีไปยังประเทศโปรตุเกส
ขุนกระทิง
ขุนกระทิง เป็นละครโทรทัศน์แนวแอ็กชั่นดราม่าฟอร์มใหญ่ ผลิตโดย บริษัท 9 บีเวอร์ ฟิล์ม จำกัด บทประพันธ์ ดาเรศว์ บทโทรทัศน์ พิง ลำพระเพลิง กำกับการแสดงโดย โอริเวอร์ บีเวอร์ นำแสดงโดย ศิวัฒน์ โชติชัยชรินทร์, ธนา สุทธิกมล, อัษฎาพร สิริวัฒน์ธนกุล, พิมพ์ปวีณ์ โคกระบินทร์, กัญญา รัตนเพชร์, ศรศิลป์ มณีวรรณ์, กรเศก โคนินทร์ และ เอมี่ กลิ่นประทุม ร่วมด้วยนักแสดงอีกมากมาย ออกอากาศทุกวันศุกร์ - อาทิตย์ เริ่ม 3 เมษายน พ.ศ. 2559 - 7 พฤษภาคม พ.ศ. 2559 ทาง ช่อง 7
พระรัตนธัชมุนี
พระรัตนธัชมุนี เป็นสมณศักดิ์พระราชาคณะชั้นธรรมฝ่ายธรรมยุติกนิกาย สำหรับพระเถระที่มาจากภาคใต้ ปัจจุบันไม่มีผู้ได้รับสมณศักดิ์นี้
พระรัตนธัชมุนี มีฐานานุศักดิ์ตั้งฐานานุกรมได้ 6 รูป คือ
วอลเลย์บอลหญิงชิงแชมป์ยุโรป 2009
วอลเลย์บอลหญิงชิงแชมป์ยุโรป 2009 () เป็นครั้งที่ 26 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองบึดก็อชตช์ วูช คาโตวีตเซ และวรอตสวัฟในประเทศโปแลนด์ ระหว่างวันที่ 25 กันยายน – 4 ตุลาคม ค.ศ. 2009 (พ.ศ. 2552)
พระรัตนธัชมุนี (จู อิสฺสรญาโณ)
พระรัตนธัชมุนี นามเดิม จู ทีปรักษพันธุ์ ฉายา อิสฺสรญาโณ เป็นพระราชาคณะชั้นธรรมฝ่ายธรรมยุติกนิกาย เจ้าอาวาสรูปที่ 9 ของวัดมัชฌิมาวาส (จังหวัดสงขลา) และอดีตเจ้าคณะจังหวัดสงขลา
พระรัตนธัชมุนี มีนามเดิมว่า จู ทีปรักษพันธุ์ เกิดเมื่อวันอาทิตย์ แรม 6 ค่ำ เดือนยี่ ปีวอก ตรงกับที่ 19 มกราคม พ.ศ. 2415 (นับแบบปัจจุบันเป็นปี พ.ศ. 2416) ภูมิลำเนาอยู่ตำบลเกาะยอ อำเภอเมืองสงขลา เป็นบุตรคนที่ 3 ของนายทอนกับนางเซ่งเนียว เรียนหนังสือกับบิดาจนมีอายุได้ 11 ปี จึงเรียนภาษาบาลีกับพระอาจารย์ตุ้ย วัดท้ายยอ พระปาน และพระอธิการรอด อายุ 15 ปี ท่านบวชเป็นสามเณรอยู่ 1 ปี จึงลาสิกขาไปเรียนวิชาแพทย์และพาณิชกับครอบครัว และช่วยครอบครัวทำธุรกิจ ถึงวันที่ 7 มิถุนายน พ.ศ. 2436 ท่านจึงได้อุปสมบทที่วัดมัชฌิมาวาส จังหวัดสงขลา โดยมีพระภัทรธรรมธาดา (แจ้ง ภทฺทิโย) เป็นพระอุปัชฌาย์ พระวินัยธรรม (หนู านาโณ) เป็นพระกรรมวาจาจารย์ เสร็จพิธีเวลา 17.05 น.
พ.ศ. 2441 ได้เข้ามาถวายตัวเป็นศิษย์ในสมเด็จพระมหาสมณเจ้า กรมพระยาวชิรญาณวโรรส เข้าศึกษาที่มหามกุฏราชวิทยาลัย วัดบวรนิเวศราชวรวิหาร อยู่ 3 ปี เข้าสอบได้เปรียญเอก (เทียบเท่าเปรียญธรรม 3 ประโยค) แต่นั้นสมเด็จพระมหาสมณเจ้าฯ ก็ทรงฝึกสอนเอง ได้เข้าแปลพระปริยัติธรรมในสนามหลวง ณ วัดพระศรีรัตนศาสดาราม เป็นเปรียญธรรม 4 ประโยค เมื่อ พ.ศ. 2444 และเข้าสอบได้อีกปีละประโยค จนได้เปรียญธรรม 5 ประโยคในปี ร.ศ. 121 (พ.ศ. 2445) ได้เปรียญธรรม 6 ประโยคในปี พ.ศ. 2446 ต่อมาถึงปี ร.ศ. 124 (พ.ศ. 2448) เข้าแปลพระปริยัติธรรมอีกครั้งได้เป็นเปรียญธรรม 7 ประโยค
ต่อมาท่านทุพพลภาพและอาพาธด้วยโรคเส้นประสาทพิการ พระบาทสมเด็จพระปกเกล้าเจ้าอยู่หัวจึงพระราชทานพระบรมราชานุญาตให้ลาออกจากตำแหน่งเจ้าอาวาสวัดมัชฌิมาวาสและเจ้าคณะจังหวัดสงขาตั้งแต่วันที่ 22 เมษายน พ.ศ. 2472 แล้วกลับมาจำพรรษาที่วัดบวรนิเวศวิหารพระรัตนธัชมุนี อาพาธด้วยโรคมะเร็งต่อมลูกหมาก รับการผ่าตัดที่โรงพยาบาลสงฆ์เมื่อวันที่ 23 มิถุนายน พ.ศ. 2500 แล้วพักรักษาตัวที่นั่นจนกระทั่งมรณภาพเมื่อวันที่ 2 กุมภาพันธ์ พ.ศ. 2505 เวลา 08.06 น. สิริอายุได้ ปี สำนักอยู่ ณ กุฏิลออ หลิมเซ่งพ่าย ข้างพระวิหารพระศาสดา วัดบวรนิเวศวิหาร
ควน ปอนเซ เด เลออน
ควน ปอนเซ เด เลออน (; ค.ศ. 1474 – กรกฎาคม ค.ศ. 1521) เป็นนักสำรวจและกองกิสตาดอร์ชาวสเปน เขาเป็นผู้ว่าราชการเปอร์โตริโกคนแรกโดยพระมหากษัตริย์สเปนทรงแต่งตั้ง เขานำคณะสำรวจยุโรปคณะแรกเท่าที่ทราบไปลาฟลอริดาที่เขาตั้งชื่อ และสัมพันธ์กับตำนานน้ำพุแห่งความเยาว์วัย (Fountain of Youth) ซึ่งเชื่อว่าอยู่ในฟลอริดา
อิโนริ มินาเซะ
อิโนริ มินาเซะ () เป็น นักพากย์, นักแสดงและนักร้อง ชาวญี่ปุ่น สังกัดอยู่ โซนีมิวสิคอาร์ทติส บริษัทลูกของ โซนีมิวสิคเอ็นเตอร์เทนเมนต์เจแปน เธอเดบิวเป็นนักร้องเมื่อเดือน ธันวาคม 2015 ภายใต้สังกัด คิงเรคอร์ดส์ เมื่อเดือน มีนาคม 2016 เธอชนะรางวัลนักพากย์หญิงยอดเยื่ยมในงาน เซยูอวอดส์ ครั้งที่ 10 จากผลงานพากย์เป็น นารุเสะ จุน ในภาพยนตร์ "The Anthem of the Heart" และ ทาเคยะ ยูกิ ใน อนิเมะเรื่อง โรงเรียนของเราน่าอยู่
ราเกซ เชอร์มา
ราเกซ เชอร์มา (เกิด 13 มกราคม ค.ศ. 1949) เป็นอดีตนักบินกองทัพอากาศอินเดียซึ่งบินบนยานโซยุซ ที-11 ซึ่งปล่อยวันที่ 3 เมษายน ค.ศ. 1984 เป็นส่วนหนึ่งของโครงการอินเตอร์คอสมอส เชอร์มาเป็นชาวอินเดียคนแรกที่เดินทางในอวกาศ
ราเกซ เชอร์มาเกิดวันที่ 13 มกราคม ค.ศ. 1949 ที่ปาเตียลา รัฐปัญจาบ ประเทศอินเดีย เขาเข้าศึกษาที่โรงเรียนไวยากรณ์เซนต์จอจส์ ไฮเดอราบาด เขาสำเร็จการศึกษาจากวิทยาลัยนีซัม เขาเข้าร่วมนักเรียนนายทหารกองทัพอากาศใน ค.ศ. 1966
เขาเป็นศิษย์เก่าวิทยาลัยกลาโหมแห่งชาติรุ่นที่ 35 เข้าร่วมเป็นนักบินทดสอบในกองทัพอากาศอินเดียใน ค.ศ. 1970 เขาบินอากาศยานมีโคยัน-กูเรวิชหลายเที่ยวตั้งแต่ ค.ศ. 1971 ราเกซก้าวหน้าอย่างรวดรเวผ่านหลายระดับ และใน ค.ศ. 1984 เขาได้รับแต่งตั้งเป็นหัวหน้าฝูงบินและนักบินในกองทัพอากาศอินเดีย เขาได้รับเลือกเมื่อวันที่ 20 กันยายน ค.ศ. 1982 ให้เป็นนักบินอวกาศและเป็นส่วนหนึ่งของโครงการร่วมระหว่างองค์การวิจัยอวกาศอินเดียและโครงการอวกาศอินเตอร์คอสมอสของโซเวียต
เขาเกษียณจากยศผู้บังคับการกองบิน และเข้าร่วมการบินฮินดูสถาน จำกัด (HAL) ใน ค.ศ. 1987 และเป็นหัวหน้านักบินทดสอบในกองนาชิก (Nashik) ของ HAL จน ค.ศ. 1992 ก่อนย้ายไปบังกาลอร์เพื่อทำงานเป็นหัวหน้านักบินทดสอบของ HAL เขายังสัมพันธ์กับอากาศยานรบเบา เธจัส
ใน ค.ศ. 1984 เขาเป็นพลเมืองอินเดียคนแรกที่ไปอวกาศเมื่อเขาบินบนจรวดโซยุซ ที-11 ของโซเวียตที่ปล่อยจากไบโคนูร์ คอสโมโดรมในสาธารณรัฐสังคมนิยมโซเวียตคาซัค วันที่ 2 เมษายน ค.ศ. 1984 เขาใช้เวลาบนยาน 7 วัน 21 ชั่วโมง 40 นาทีระหว่างที่ทีมทำการศึกษาทางวิทยาศาสตร์และเทคนิคซึ่งมีช่วงทดลอง 43 ช่วง เขาทำงานเป็นหลักในสาขาชีวการแพทย์และการสัมผัสระยะไกล ประเทศอินเดียกลายเป็นชาติที่ 14 ที่ส่งคนสู่อวกาศ
เขาได้รับเกียรติวีรบุรุษแห่งสหภาพโซเวียตเมื่อกลับจากอวกาศ รัฐบาลอินเดียมอบรางวัลวีรคติสูงสุด (ระหว่างยามสงบ) อโศกจักร (Ashoka Chakra) แก่เขาและสมาชิกโซเวียตสองคนในภารกิจนั้น มาลีเชฟและสเตรคาลอฟ
กีฬาทางน้ำชิงแชมป์โลก 2015
กีฬาทางน้ำชิงแชมป์โลก 2015 (; ; ) ได้รับการจัดขึ้นในคาซาน, ประเทศรัสเซีย ระหว่างวันที่ 24 กรกฎาคม – 9 สิงหาคม ค.ศ. 2015 จำนวนของการเข้าร่วมทีมชาติมีทั้ง 190 ประเทศ มีนักกีฬา 2,500 คน และจำนวนเหรียญ 75 เหรียญ ในครั้งนี้มีนักกีฬาเข้าร่วมมากกว่าครั้งก่อน
เมื่อวันที่ 15 กรกฎาคม ค.ศ. 2011 ในการประชุมใหญ่ของฟีน่าที่เซี่ยงไฮ้ เมืองที่เสนอตัวเป็นเจ้าภาพมีดังนี้เมืองกว่างโจว ประเทศจีน และมอนทรีออล ประเทศแคนาดา ได้ถอนตัวออกจากการเป็นเจ้าภาพก่อนที่จะลงคะแนน
ผลการลงคะแนน คาซานได้รับเลือกให้เป็นเจ้าภาพในปี ค.ศ. 2015 และกวาดาลาฮาราได้รับเลือกให้เป็นเจ้าภาพในปี ค.ศ. 2017
ประเทศเจ้าภาพ
นักกีฬาจาก 190 ประเทศเข้าร่วมในการแข่งขันครั้งนี้
ดาวแห่งชีวิต
ดาวแห่งชีวิต () เป็นรูปดาวหกแฉกสีน้ำเงินขอบขาว ภายในมีคทางูเดี่ยว (rod of Asclepius) ใช้เป็นสัญลักษณ์แทนหน่วยแพทย์ฉุกเฉิน เดิมหน่วยแพทย์ฉุกเฉินจะใช้กางเขนสีส้มเป็นสัญลักษณ์ ต่อมาลีโอ อาร์. ชวาตซ์ หัวหน้าสาขาหน่วยแพทย์ฉุกเฉินของสำนักงานความปลอดภัยบนทางหลวงแห่งชาติได้ออกแบบดาวแห่งชีวิตขึ้น หลังพบว่ากางเขนสีส้มมีความคล้ายคลึงกับกางเขนสีแดงของกาชาด สำนักงานความปลอดภัยบนทางหลวงแห่งชาติจดลิขสิทธิ์ดาวแห่งชีวิตในปี ค.ศ. 1977 สำนักทะเบียนของหน่วยแพทย์ฉุกเฉินแห่งชาติประกาศให้ดาวแห่งชีวิตเป็นสัญลักษณ์ของบุคลากรทางการแพทย์ฉุกเฉินหลังลิขสิทธิ์ของสัญลักษณ์นี้หมดลงในปี ค.ศ. 1997
ดาวแห่งชีวิตประกอบด้วยสัญลักษณ์คทางูเดี่ยวแทนการรักษา (มักจำสับสนกับคทางูไขว้ ซึ่งแทนการเจรจาและสันติภาพ) ดาวหกแฉกแทนหกหน้าที่ของหน่วยแพทย์ฉุกเฉินได้แก่ การตรวจ, การรายงาน, การตอบสนอง, การรักษาเบื้องต้น, การดูแลระหว่างส่งต่อและการส่งต่อให้ผู้เชี่ยวชาญ
ศูนย์ศิลปะและวัฒนธรรมแห่งชาติฌอร์ฌ ปงปีดู
ศูนย์ศิลปะและวัฒนธรรมแห่งชาติฌอร์ฌ ปงปีดู () หรือที่นิยมเรียกว่า ศูนย์ฌอร์ฌ ปงปีดู (), ศูนย์ปงปีดู (), ศูนย์โบบูร์ () และ โบบูร์ () เป็นกลุ่มอาคารอเนกประสงค์ในย่านโบบูร์ กรุงปารีส ประเทศฝรั่งเศส อาคารได้รับการออกแบบนวัตกรรมเชิงไฮเทค โดยเรนโซ เปียโน และริชาร์ด รอเจอส์ ซึ่งต่างเป็นสถาปนิกรางวัลพริตซ์เกอร์และหนึ่งในผู้บุกเบิกคตินิยมหลังนวยุค และรวมไปถึงจันฟรันโค ฟรันคีนี (Gianfranco Franchini) สถาปนิกชาวอิตาลี
อาคารประกอบด้วยหลายส่วน ได้แก่ ห้องสมุดสารสนเทศสาธารณะ () ซึ่งเป็นห้องสมุดสาธารณะขนาดใหญ่, พิพิธภัณฑ์ศิลปะสมัยใหม่แห่งชาติ () เป็นพิพิธภัณฑ์ทางศิลปะที่ใหญ่ที่สุดในยุโรป และในส่วนสุดท้ายคือ สถาบันการวิจัยและความร่วมมือทางเสียง/ดนตรี () ซึ่งเป็นศูนย์วิจัยด้านเสียงและด้านดนตรี พิพิธภัณฑ์แห่งนี้เดิมเป็นที่รู้จักในชื่อ "โบบูร์" ด้วยสาเหตุมาจากที่ตั้งของสถานที่ ส่วนในชื่อปัจจุบันมาจากชื่อของฌอร์ฌ ปงปีดู ประธานาธิบดีฝรั่งเศสคนที่ 2 (ระหว่างปี ค.ศ. 1969-1974) ผู้ริเริ่มให้สร้างอาคารแห่งนี้ขึ้น ซึ่งได้เปิดอย่างเป็นทางการครั้งแรกในวันที่ 31 มกราคม ค.ศ. 1977 โดยมีประธานาธิบดีวาเลรี ฌิสการ์ แด็สแต็ง เป็นประธานเปิด ข้อมูลในปี ค.ศ. 2006 พิพิธภัณฑ์ได้ต้อนรับนักท่องเที่ยวนับตั้งแต่ปี ค.ศ. 1977 มาแล้วมากกว่า 180 ล้านคน และมากกว่า 5,209,678 คนในปี ค.ศ. 2013 เพียงปีเดียว
พิพิธภัณฑ์เป็นที่รู้จักในเรื่องของการออกแบบที่นำเสนอโครงสร้างภายในล้วน ๆ ทั้งโครงเหล็ก คอนกรีตเสริมเหล็ก แม้กระทั่งพวกท่อต่าง ๆ ซึ่งถือเป็นการออกแบบที่แตกต่างมากในขณะนั้น ที่โดยปกติแล้วจะปกปิดไม่ให้เห็นโครงสร้าง การออกแบบได้รับคำชื่มชมจากหลายส่วนทั้งจากสื่อมวลชนอย่างเนชั่นแนล จีโอกราฟฟิก, เดอะนิวยอร์กไทมส์ เป็นต้น
สำหรับประติมากรรม "ฮอริซอนทัล" (Horizontal) ซึ่งเป็นประติมากรรมจลดุลสูงกว่า 25 ฟุต (7.6 เมตร) สร้างสรรค์ขึ้นโดยอเล็กซานเดอร์ คาลเดอร์ ซึ่งได้นำมาตั้งไว้ในปี ค.ศ. 2012 หน้าพิพิธภัณฑ์
พี่เลี้ยงกึ่งสำเร็จรูป
พี่เลี้ยงกึ่งสำเร็จรูป เป็นบทประพันธ์ของ พิง ลำพระเพลิง ถูกสร้างเป็นละครครั้งแรกทาง ช่อง 3 ในปี 2544 ต่อมาถูกสร้างเป็นครั้งที่ 2 ยังไม่ทราบ
พรรคสยามปฏิรูป
พรรคสยามปฏิรูป หรือ กลุ่มสยามปฏิรูป เป็นพรรคการเมืองหรือกลุ่มการเมืองของไทยในอดีต เนื่องจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ถูกกำหนดขึ้นหลังการประกาศใช้รัฐธรรมนูญแห่งราชอาณาจักรไทย พุทธศักราช 2521 แต่ยังไม่มีกฎหมายว่าด้วยพรรคการเมืองออกมาบังคับใช้ ดังนั้น บทเฉพาะกาลของรัฐธรรมนูญจึงยกเว้นข้อกำหนดเกี่ยวกับการสังกัดพรรคการเมืองของผู้สมัครสมาชิกสภาผู้แทนราษฎร จึงเป็นการรวมตัวอขงนักการเมืองในรูปแบบของ "กลุ่มการเมือง"
พรรคสยามปฏิรูปได้ลงเลือกตั้งใน วันที่ 22 เมษายน พ.ศ. 2522 โดยทางพรรคได้ ส.ส. เข้าสภาทั้งสิ้นเพียง 1 คนคือนาย เปรม มาลากุล ณ อยุธยา จากเขต 2 จังหวัดอุตรดิตถ์
ต่อมาทางกลุ่มสยามปฏิรูปได้จับมือรวมตัวกับกลุ่มสนับสนุนนโยบายเกรียงศักดิ์และ ส.ส. ที่ไม่สังกัดพรรคอีก 6 คนนำโดยนาย ประมวล กุลมาตย์ ส.ส. ชุมพรตั้งกลุ่มการเมืองใหม่ในชื่อว่า กลุ่มสยามปฏิรูปสนับสนุนนโยบายเกรียงศักดิ์โดยไม่มีเงื่อนไขใด ๆ ทั้งสิ้น
หลังจากนั้นทางกลุ่มได้จับมือกับกลุ่มของพันเอก (พิเศษ) พล เริงประเสริฐวิทย์ และกลุ่มชาติประชาชนของเรืออากาศตรี บุญยง วัฒนพงศ์ ก่อตั้งพรรคการเมืองใหม่ในนาม พรรคสยามประชาธิปไตย เมื่อวันที่ 10 มกราคม พ.ศ. 2526 ทำให้บทบาทของทางกลุ่มสยามปฏิรูปยุติลงนับแต่บัดนั้น
พรรคสนับสนุนนโยบายเกรียงศักดิ์
พรรคสนับสนุนนโยบายเกรียงศักดิ์ พรรคการเมืองหรือกลุ่มการเมืองของไทยในอดีตก่อตั้งเมื่อ พ.ศ. 2522 เนื่องจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ถูกกำหนดขึ้นหลังการประกาศใช้รัฐธรรมนูญแห่งราชอาณาจักรไทย พุทธศักราช 2521 แต่ยังไม่มีกฎหมายว่าด้วยพรรคการเมืองออกมาบังคับใช้ ดังนั้น บทเฉพาะกาลของรัฐธรรมนูญจึงยกเว้นข้อกำหนดเกี่ยวกับการสังกัดพรรคการเมืองของผู้สมัครสมาชิกสภาผู้แทนราษฎร จึงเป็นการรวมตัวอขงนักการเมืองในรูปแบบของ "กลุ่มการเมือง"
โดยได้ลงรับเลือกตั้งเมื่อ วันที่ 22 เมษายน พ.ศ. 2522 ซิ่งทางพรรคได้ ส.ส. 1 คน คือนายญาติ ไหวดี จากเขต 2 จังหวัดสุรินทร์
หลังจากนั้นทางกลุ่มได้รวมตัวกับ พรรคสยามปฏิรูป และ ส.ส. ไม่สังกัดพรรคอีก 6 คนก่อตั้งกลุ่มการเมืองใหม่ในนาม กลุ่มสยามปฏิรูปสนับสนุนนโยบายเกรียงศักดิ์โดยไม่มีเงื่อนไขใด ๆ ทั้งสิ้น
ต่อมาทางกลุ่มได้จับมือกับกลุ่มของ พ.อ. (พิเศษ) พล เริงประเสริฐวิทย์ และกลุ่มชาติประชาชนของ ร.ต. บุญยง วัฒนพงศ์ ก่อตั้งพรรคการเมืองใหม่ในนาม พรรคสยามประชาธิปไตย เมื่อวันที่ 10 มกราคม พ.ศ. 2526 ทำให้บทบาทของกลุ่มสนับสนุนนโยบายยุติลงนับตั้งแต่บัดนั้น
พรรคสนับสนุนนโยบายเกรียงศักดิ์ เป็นพรรคการเมืองที่ประกาศตัวว่าไม่ว่า พล.อ.เกรียงศักดิ์ ชมะนันท์ นายกรัฐมนตรี จะมีนโยบายใดหรือต้องการเสียงสนับสนุนกฎหมายใดก็ตามก็จะยินดียกมือสนับสนุนด้วยทั้งหมด
ราชินีลูกทุ่ง
ราชินีลูกทุ่ง เป็นบทประพันธ์โดย เฉกชนม์ เคยถูกสร้างเป็นละครครั้งแรกทาง ช่อง 7 ในปี 2543 ต่อมาถูกสร้างเป็นครั้งที่ 2 ทาง ช่อง 8 ในปี 2559
ศิลป์สิริ ประภาวงศ์
ศุภรดา ประภาวงศ์ ชื่อเล่น มะเหมี่ยว เป็นนักร้องชาวไทย เป็นที่รู้จักจากการเป็นหนึ่งในสมาชิกวง "วีวี่โค (Vivico)" ภายใต้สังกัด Crossezone (ONPA)
ศุภรดา ประภาวงศ์ (หรือชื่อเดิม ศศิกาญจน์ ประภาวงศ์, ศิลป์สิริ ประภาวงศ์ ตามลำดับ) โดยใช้ชื่อในวงการคือ ศิลป์สิริ ประภาวงศ์ ชื่อเล่น มะเหมี่ยว หรือ "มะเหมี่ยว วีวี่โค" เข้าสู่วงการด้วยการประกวดร้องเพลงในวัยเด็ก หลายๆเวที จากนั้นมีมีโอกาสถ่ายแบบ นิตยสารวัยรุ่น ในช่วงปี พ.ศ. 2535 - พ.ศ. 2539
เริ่มเป็นที่รู้จักจากการเป็นสมาชิกวง "วีวี่โค" ประกอบด้วย เมย์ จีระนันท์ กิจประสาน, เชอร์รี่ อัจฉราศรี เจริญโสภา, กุ๊กกิ๊ก วิจิตรา อัศนีวุฒิกร, มะเหมี่ยว ศิลป์สิริ ประภาวงศ์ และจิ้ง กมลรจน์ เอกวัฒนกิจ ภายใต้สังกัด Crossezone ในเครือออนป้า
มีผลงานเพลงช่วงปีพ.ศ. 2541 - พ.ศ. 2543 โดยเปิดตัวในชื่ออัลบั้ม "Vivico" โดยใช้เพลง โตในรถ เป็นเพลงแรก เปิดตัวของวง แต่โด่งดังกับเพลง ขอฟ้า ซึ่งเป็นเพลงเปิดตัวเพลงที่สอง หลังจากนั้นก็มีเพลงโปรโมทอย่างเช่น ขอมีเพียงเธอ, ซ้ำ...ซ้ำ โดยออกอัลบั้มมาทั้งหมด 2 ชุดด้วยกัน
หลังจากนั้นก็เป็นหนึ่งในศิลปินโปรเจกต์พิเศษ Harmonise Recreation ออกอัลบั้มในชื่อ Harmonise Recreation ในปีพ.ศ. 2548 โดยมีเพลงที่ร้องคือ วันละครั้งสองครั้ง และเพลง ที่พักใจของเธอ ปัจจุบันเป็นอาจารย์ของมหาวิทยาลัยราชภัฏสวนสุนันทา
ลีออน บริดเจส
ลีออน บริดเจ็ต (ชื่อจริง ท็อดด์ ไมเคิล บริดเจ็ต ; เกิด 13 กรกฎาคม ค.ศ. 1989) เป็นชาวอเมริกัน และนักร้องแนว กอสเปล และ โซล และนักแต่งเพลง จาก ฟอร์ตเวิร์ท รัฐเทกซัส เขาเป็นที่รู้จักจากผลงานเพลง "Coming Home", จนได้รับการออกอากาศตามรายการโทรทัศน์บ่อยครั้ง และยังติดเป็นกระแสใน ของระบบสตรีมมิ่งเพลง Spotify และผลงานเพลงของเขายังกลายเป็นกระแส จนติด 10 อันดับใน Viral Track ของระบบสตรีมมิ่งเพลง Spotfity อัลบั้มเปิดตัวของบริตเจส Coming Home, ถูกวางจำหน่ายเมื่อวันที่ 23 มิถุนายน 2015 ภายใต้สังกัด โคลัมเบีย เรดคอร์ดส
บริตเจสเริ่มผลงานวงดนตรี โดยการแต่งเนื้อเพลงและเล่นกีตาร์ ประกอบไปด้วยกับเนื้อเพลงของเขา เขายังเล่นตามผับทั่วฟอร์ตเวิร์ท เขาทำงานใน The Grotto เป็นคนล้างจานจนกระทั่งเขาได้เซ็นสัญญากับทางค่าย โคลัมเบียเรดคอร์ดสเมื่อปี 2014 ถือเป็นสไตล์ของเขาอย่างสิ้นเชิง .
เอชทีทีเพลโตร์
เอชทีทีเพลโตร์ () หรือเป็นที่รู้จักกันในอีกชื่อต้นแบบ โลคัสเพลโตร์ () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 1+2 ที่นั่ง ผลิตโดยบริษัทรถยนต์สัญชาติแคนาดา "เอชทีทีออโตโมบิล" (HTT Automobile) ตั้งแต่ปี ค.ศ. 2010 เป็นต้นมา โดยมีฐานการผลิตอยู่ที่ควิเบก ประเทศแคนาดา เปิดตัวครั้งแรกในงานมอนทรีออลอินเตอร์เนชันแนลออโตโชว์ปี ค.ศ. 2007
เอชทีทีเพลโตร์ ยังถือเป็นรถคันแรกของค่าย รถได้รับการออกแบบที่นั่งภายในคลายคลึงกับแม็คลาเรน เอฟ1 ที่ออกแบบที่นั่งคนขับไว้ตรงกลาง และมีที่นั่งเล็กๆ 2 ที่ ด้านขวาและซ้ายของรถ เพลโตร์ใช้เครื่องยนตร์ขนาด 6.2 ลิตรซูเปอร์ชาร์ท V8 ซึ่งให้กำลังสูงถึง 750 แรงม้า (560 kW) และแรงบิดที่ 655 lb·ft (888 N·m) นอกจากนี้ยังมีออปชันเพิ่มเติมของเครื่องยนตร์ซึ่งสามารถเพิ่มแรงม้าแก่เครื่องยนตร์ไปจนถึง 1,100 แรงม้า (820 kW) ซึ่งเป็นเครื่องแบบเดียวกับเชฟโรเลต คอร์เวต จากบริษัทแพรตต์แอนด์มิลเลอร์ (Pratt & Miller) รถได้รับการยืนยันที่จะผลิตออกสู่ตลาดเพียง 99 คัน โดยแต่ละคันลูกค้าสามารถสามารถเลือกแต่งได้เอง
เพลโตสามารถทำอัตราเร่ง 0-100 กม./ชม. ในเวลาเพียง 2.9 วินาที และความเร็วสูงสุดได้ถึง 385 กม./ชม. (239 ไมล์/ชม.)
ลิขิตรักตะวันและจันทรา
ลิขิตรักตะวันและจันทรา (; ฮันกึล: 해를 품은 달; อาร์อาร์: Haereul Pum-eun Dal) เป็นละครโทรทัศน์เกาหลีแนวแฟนตาซีอิงประวัติศาสตร์ ออกอากาศครั้งแรกทางช่องเอ็มบีซีในเกาหลีใต้เมื่อวันที่ 4 มกราคม ถึง 15 มีนาคม 2555 มี 20 ตอน นำแสดงโดย ฮัน กา-อิน, คิม ซู-ฮย็อน, จุง อิล-วู และคิม มิน-ซอ สำหรับในประเทศไทย ออกอากาศทางช่อง 3
ลิขิตรักตะวันและจันทรา เป็นละครโทรทัศน์เกาหลีที่สร้างมาจากนวนิยายชื่อ "" ของ จ็อง อึน-กว็อล โดยเรื่องราวเกี่ยวกับพระเจ้าอีฮว็อน พระราชาแห่งโชซอน (ซึ่งพระเจ้าอีฮว็อนนั้นไม่มีตัวตนอยู่จริงในประวัติศาสตร์แต่อย่างใด) ที่ต้องสูญเสียหญิงสาวชื่อ โฮ ย็อน-อู ที่เพิ่งได้แต่งตั้งเป็นพระชายาเมื่อครั้งเป็นองค์ชายรัชทายาทเพี่ยงไม่กี่วัน โอ ย็อน-อู นั้นเสียชีวิตด้วยวัยเพียง 13 ปี 8 ปีต่อมา ในขณะที่พระเจ้าอีฮว็อนปลอมตัวเป็นสามัญชนอยู่นั้น พระองค์ทรงได้พบกับหญิงสาวคนหนี่งซึ่งเป็นธิดาเทพ แต่เธอไม่มีชื่อ พระองค์จึงตั้งชื่อให้ธิดาเทพคนนั้นว่า ว็อล (ซึ่งแปลว่า "ดวงจันทร์") โดยไม่รู้เลยว่า จริงๆ แล้ว ธิดาเทพว็อลก็คือ โฮ ย็อน-อู หญิงสาวคนรักที่ตายไปแล้วนั่นเอง
เจ้าชายกุสตาฟ อดอล์ฟ ดยุกแห่งเวสเตร์บอตเติน
พันโท เจ้าชายกุสตาฟ อดอล์ฟ ดยุกแห่งเวสเตร์บอตเติน (22 เมษายน พ.ศ. 2449 — 26 มกราคม พ.ศ. 2490) เป็นพระราชโอรสในสมเด็จพระเจ้ากุสตาฟที่ 6 อดอล์ฟแห่งสวีเดน กับเจ้าหญิงมาร์กาเรธา มกุฎราชกุมารีแห่งสวีเดน และเป็นพระราชชนกในสมเด็จพระราชาธิบดีคาร์ลที่ 16 กุสตาฟแห่งสวีเดน
เจ้าชายกุสตาฟ อดอล์ฟเป็นพระราชบุตรพระองค์ใหญ่จากทั้งหมดห้าพระองค์ ในหมู่พระบรมวงศานุวงศ์จะเรียกพระองค์อย่างลำลองว่า เอดมุนด์ เสกสมรสกับเจ้าหญิงซิบิลลาแห่งซัคเซิน-โคบูร์กและโกทา พระธิดาในเจ้าชายชาลส์ เอ็ดเวิร์ด ดยุกแห่งซัคเซิน-โคบูร์กและโกทา และเป็นพระราชปนัดดาในสมเด็จพระราชินีนาถวิกตอเรียแห่งสหราชอาณาจักร เมื่อวันที่ 19-20 ตุลาคม 2475 มีพระโอรส-ธิดาด้วยกัน 5 พระองค์ ได้แก่
เจ้าชายกุสตาฟ อดอล์ฟ ดยุกแห่งเวสเตร์บอตเติน สิ้นพระชนม์จากเหตุเครื่องบินพระที่นั่งตกเมื่อวันที่ 26 มกราคม 2490 ณ สนามบินเคสทรุป โคเปนเฮเกน ประเทศเดนมาร์ก พร้อมพระสหายสองคนขณะกำลังเดินทางกลับสตอกโฮล์มหลังทรงล่าสัตว์และเข้าเฝ้าเจ้าหญิงยูเลียนากับเจ้าชายแบร์นฮาร์ดแห่งเนเธอร์แลนด์ พระองค์โดยสารเครื่องบินเคแอลเอ็มที่ล่าช้าจากอัมสเตอร์ดัมลงที่โคเปนเฮเกน แล้วทรงต่อเครื่องไปสตอกโฮล์มด้วยเครื่องดักลาส ดีซี-3 ครั้นเมื่อเครื่องบินออกและขึ้นไต่ระดับได้ 50 เมตร เครื่องก็สูญเสียการทรงตัวและดิ่งพสุธา ทำให้ผู้โดยสาร 16 คน และลูกเรือ 6 คนเสียชีวิต ซึ่งรวมไปถึงพระองค์และเกรซ มัวร์ นักแสดงและนักร้องหญิงอเมริกัน จากการสอบสวนพบว่าเป็นความผิดพลาดของกัปตันที่เลินเล่อไม่ปลดกัสต์ล็อก (Gust lock) จนทำให้เครื่องเร่งไม่ขึ้นและตก
พระองค์เป็นนักกีฬาขี่ม้า เคยลงแข่งกีฬาขี่ม้ากระโดดข้ามเครื่องกีดขวางในโอลิมปิกฤดูร้อน 1936 แต่ทรงตกรอบก่อนถึงรอบสุดท้าย หลังจากนั้นก็ทรงดำรงตำแหน่งประธานคณะกรรมการโอลิมปิกสวีเดนตั้งแต่ปี 2476 จนกระทั่งสิ้นพระชนม์
พระองค์ทรงเข้าร่วมเป็นลูกเสือสำรองและสามัญ พระองค์รับเครื่องหมายวูดแบดจ์ ณ อุทยานกิลเวล ประเทศอังกฤษ เมื่อมีการก่อตั้งกองลูกเสือขึ้นในสวีเดน พระองค์ได้ดำรงตำแหน่งเป็นหัวหน้าคณะลูกเสือ เป็นผู้นำลูกเสือสวีเดนในการชุมนุมลูกเสือโลกครั้งที่ 5 ในปี 2480 และทรงเข้าร่วมงานชุมนุมลูกเสือวิสามัญโลก ในปี 2481 ทั้งนี้ทรงดำรงตำแหน่งเป็นกรรมการลูกเสือโลกตั้งแต่ปี 2480 จนกระทั่งสิ้นพระชนม์
ชีนา เลียม
ชีนา เลียม (Sheena Liam; 粘悦馨, Nián yuè xīn) เป็นนางแบบแฟชั่นชาวมาเลเซียเชื้อสายจีน และเป็นผู้เข้าแข่งขันที่ได้รับตำแหน่งชนะเลิศในฤดูกาลที่ 2 ของรายการเอเชีย เน็กซ์ ท็อป โมเดล
เทีย ทวีพาณิชย์พันธุ์
เทีย ลี่ ทวีพาณิชย์พันธุ์ (; 26 พฤษภาคม พ.ศ. 2539) เป็นนางแบบและนักแสดงลูกครึ่งไทยเชื้อสายจีน-แอฟริกาใต้ เกิดที่สหรัฐอเมริกา ได้ตำแหน่งมิสทีนไทยแลนด์ในปี 2555 เป็นตัวแทนจากประเทศไทยไปแข่งขันรายการ เอเชีย เน็กซ์ ท็อป โมเดล ฤดูกาลที่ 2 โดยจบที่ลำดับที 8 จากผู้เข้าแข่งขัน 16 คนทั่วภูมิภาคเอเชีย นอกจากนี้ยังได้เป็นผู้เข้าแข่งขัน 1 ใน 15 คน ของรายการ เดอะเฟซไทยแลนด์ ซีซัน 3 ในทีมบี โดยไปไกลถึง 7 คนสุดท้าย
เทีย ลี่ ทวีพาณิชย์พันธุ์ มีชื่อเล่นว่า เทีย เกิดเมื่อวันที่ 26 พฤษภาคม พ.ศ. 2539 ที่สหรัฐอเมริกา แต่ภายหลังได้มาอยู่ที่ภูเก็ต กำลังศึกษาคณะศิลปศาสตร์ มหาวิทยาลัยธรรมศาสตร์ สาขา สาขาวิชาเอเชียตะวันออกเฉียงใต้ศึกษา
ในปี 2555 เทียได้เข้าประกวดมิสทีนไทยแลนด์ และได้คว้าตำแหน่งมิสทีนไทยแลนด์ พร้อมตำแหน่ง Miss Maxim Contact Lens ตำแหน่งขวัญใจช่างภาพสื่อมวลชน และ Miss Blue Corner อีกด้วย ต่อมาได้มีผลงานถ่ายแบบให้กับนิตยสารพลอยแกมเพชร
หลังจากนั้น ในปี 2556 เธอได้เป็น 1 ใน 16 ของผู้เข้าแข่งขันที่ได้เข้าร่วมแข่งขันในรายการ เอเชียเน็กซต์ท็อปโมเดล ฤดูกาลที่ 2 ที่ประเทศมาเลเซีย การแข่งขันของเธอได้สิ้นสุดลงเมื่อเธอได้ถูกคัดออกจากรายการในตอนที่ 8 (ได้อันดับที่ 8) หลังจากนั้นเป็นต้นมาเธอก็มีผลงานโฆษณาออกมาเรื่อยๆ
ในปี 2559 เธอได้เข้าร่วมแข่งขันในรายการ เดอะเฟซไทยแลนด์ ซีซัน 3 โดยได้อยู่ทีมของเมนเทอร์บี น้ำทิพย์ จงรัชตวิบูลย์ การแข่งขันของเธอได้สิ้นสุดลงเมื่อเธอไม่ได้ถูกเลือกให้เข้ารอบ 4 คนสุดท้ายในตอนที่ 12
ในปี 2561 เธอได้เข้าร่วมแข่งขันในรายการ เดอะเฟซไทยแลนด์ ซีซัน 4 โดยได้อยู่ทีมของเมนเทอร์บี น้ำทิพย์ จงรัชตวิบูลย์ อีกครั้งหนึ่ง และมีเมนเทอร์อีก 1 คน คือ ศรีริต้า เจนเซ่น แต่สุดท้ายก็ไม่ได้รับตำแหน่งเช่นเดิม
บราเธอร์ฮูด: ไฟนอลแฟนตาซี XV
บราเธอร์ฮูด: ไฟนอลแฟนตาซี XV เป็นอนิเมะของสแควร์เอนิกซ์ ผลิตโดยสตูดิโอ A-1 Pictures โดยที่ห้าตอนแรกออกอากาศฟรีผ่านยูทูบ แต่ละตอนมีความยาวราว 10-15 นาที เนื้อเรื่องสี่ตอนแรกเป็นการเท้าความก่อนเข้าเนื้อเรื่องในเกมไฟนอลแฟนตาซี XV ส่วนตอนที่ห้าเป็นช่วงเวลาคาบเกี่ยวกับเนื้อเรื่องในตัวเกมและต่อจากภาพยนตร์ "" ซึ่งเป็นเรื่องภายหลังจากที่จักรวรรดินีฟล์ไฮม์เข้ายึดราชอาณาจักรลูซิสแล้ว
แซดบัตทรู
"แซดบัตทรู" () เป็นเพลงของวงดนตรีเฮฟวีเมทัลชาวอเมริกา เมทัลลิกา ออกจำหน่ายในเดือนกุมภาพันธ์ พ.ศ. 2536 เป็นซิงเกิลที่ห้าและซิงเกิลสุดท้ายจากอัลบั้มชุดที่ห้าที่มีชื่อเดียวกันกับวง "เมทัลลิกา" มิวสิกวิดีโอของเพลงนี้ออกเมื่อเดือนตุลาคม พ.ศ. 2535
แขนกล คนแปรธาตุ: บราเธอร์ฮูด
แขนกล คนแปรธาตุ: บราเธอร์ฮูด () เป็นอนิเมะที่ดัดแปลงเนื้อเรื่องมาจากมังงะ "แขนกล คนแปรธาตุ" ของฮิโระมุ อะระกะวะ ผลิตโดยสตูดิโอโบนส์ ผู้กำกับของภาคนี้คือยะซุฮิโร อิริเอะ ทั้งนี้"แขนกล คนแปรธาตุ: บราเธอร์ฮูด" ถือเป็นอนิเมะออกอากาศโทรทัศน์ภาคที่สองซึ่งมีเค้าโครงเรื่องมาจากอนิเมะ "แขนกล คนแปรธาตุ" ที่ออกอากาศในปี 2546 การนำกลับมาทำใหม่ครั้งนี้ประสบความสำเร็จอย่างมาก โดยได้รับคำกล่าวว่าเป็นหนึ่งในอนิเมะที่ยอดเยี่ยมที่สุดตลอดกาล และได้รับคะแนนการวิจารณ์สูงถึง 9.1 จาก IMDb
"แขนกล คนแปรธาตุ: บราเธอร์ฮูด" มีเนื้อเรื่องค่อนข้างอิงตามฉบับมังงะมากกว่าฉบับอนิเมะเดิม โดยกล่าวถึงสองพี่น้อง"เอ็ดเวิร์ด" และ "อัลฟองเซ่ เอ็ลริค" ซึ่งถูกเลี้ยงดูโดยมารดาของเขาในหมู่บ้านรีเซมบูลในประเทศอะเมสทริส ในขณะที่บิดาของเขา "โฮเอ็นไฮม์" ซึ่งเป็นนักเล่นแร่แปรธาตุที่มีพรสวรรค์มาก ได้ละทิ้งครอบครัวไว้เบื้องหลังตั้งแต่สองพี่น้องยังแบเบาะ ซึ่งในระหว่างที่อยู่กับแม่นั้น ทั้งสองก็มีความฝันอยากเป็นนักเล่นแร่แปรธาตุอย่างบิดา อย่างไรก็ตาม มารดาของทั้งสองก็เสียชีวิตจากโรคเรื้อรัง และทั้งสองก็ตกอยู่ในการอุปการะของครอบครัวที่สนินสนม ซึ่งมีสองยายหลาน พีนาโกะ และวินรี ร็อดเบล อาศัยอยู่
ทั้งสองได้ออกเดินทางไปยังโลกกว้างกับอาจารย์สอนวิชาเล่นแร่แปรธาตุนาม "อิซุมิ เคอร์ทิส" และเมื่อพวกเขากลับมายังที่บ้าน ทั้งสองก็ตัดสินใจจะใช้วิชาเล่นแร่แปรธาตุนำมารดาที่ตายไปแล้วกลับมาแม้ว่าการแปรธาตุมนุษย์ขึ้นมาจะเป็นสิ่งต้องห้ามและถูกระบุว่าเป็นไปไม่ได้ การแปรธาตุครั้งนั้นล้มเหลวและได้ช่วงชิงร่างกายของอัลไปทั้งหมด ในขณะที่เอ็ดก็ได้สูญเสียขาซ้ายไป และเพื่อรักษาน้องชายไว้ เอ็ดตัดสินใจสังเวยแขนขวาของตนเพื่อนำวิญญาณของอัลกลับคืนมาและตรึงวิญญาณไว้ในชุดเกราะที่อยู่ใกล้เคียง หลังจากนั้นเอ็ดก็ได้รับออโต้เมลล์ (กายประดิษฐ์กล) จากวินรีและพีนาโกะ สองพี่น้องเอ็ลริคตัดสินใจเผาบ้านของพวกเขาทิ้ง เพื่อเป็นสัญลักษณ์ว่าจะไม่หวนกลับมาอีก และมุ่งหน้าไปยังเมืองหลวงเพื่อสมัครเข้าเป็นนักเล่นแร่แปรธาตุของรัฐ และได้รับฉายาในวงการว่า "นักเล่นแร่แปรธาตุเหล็กไหล" และสองพี่น้องก็ได้รับ
คำขอให้สืบเรื่องศิลานักปราชญ์ ซึ่งเป็นสสารในตำนาน โดยการกำกับของพันเอก "รอย มัสแตง"
นิราศสองภพ
นิราศสองภพ เป็นละครโทรทัศน์ไทยแนว ดราม่า-อิงประวัติศาสตร์ ถูกสร้างเป็นละครครั้งแรกทาง ช่อง 3 ในปี 2545 ผลิตโดย ผลิตโดย บริษัท บีอีซี เทโร เอ็นเตอร์เทนเมนท์ จำกัด และ บริษัท บางกอกการละคอน จำกัด สร้างจากบทประพันธ์ของ ฐา-นวดี สถิตยุทธการ, สุพล วิเชียรฉาย เขียนบทโทรทัศน์โดย สุพล วิเชียรฉาย, ปราณประมูล กำกับการแสดงโดย สุพล วิเชียรฉาย นำแสดงโดย รวิชญ์ เทิดวงส์, บงกช คงมาลัย, พศิน เรืองวุฒิ, ภูธฤทธิ์ พรหมบันดาล, ชนกวนันท์ รักชีพ ออกอากาศทุกวันจันทร์ - อังคาร เวลา 20.30 - 22.30 เริ่ม 14 ตุลาคม 2545 - 10 ธันวาคม 2545 ซึ่งเรื่องนี้ถือว่าได้รับความนิยมเป็นอย่างสูงพอๆ กับ เจ้ากรรมนายเวร ที่เป็นทีมผลิตเจ้าเดียวกัน
เอ็ดเวิร์ด เอลริค
เอ็ดเวิร์ด เอลริค () หรือชื่อเล่นคือ เอ็ด เป็นตัวละครจากการ์ตูนเรื่อง "แขนกล คนแปรธาตุ" โดยฮิโระมุ อะระกะวะ เขามีฉายาในวงการเล่นแร่แปรธาตุว่า "นักเล่นแร่แปรธาตุเหล็กไหล" ซึ่งเป็นนักเล่นแร่แปรธาตุของรัฐที่มีอายุน้อยที่สุดในประวัติศาสตร์ของประเทศอะเมสทริส เขาสูญเสียขาซ้ายไปจากการพยายามแปรธาตุชุบชีวิตมารดาที่ตายไปขึ้นมา และได้สังเวยแขนขวาไปเพื่อรักษาวิญญาณของน้องชายเอาไว้ แม้ว่าน้องชายจะถูกช่วงชิงกายเนื้อไปแต่เขาก็ได้ตรึงวิญญาณของน้องชายไว้ในชุดเกราะ ภายหลังเขาได้รับออโต้เมล ซึ่งเป็นอวัยวะกลประดิษฐ์มาทดแทนแขนและขาที่สูญเสียไป และทั้งสองพี่น้องก็ร่วมกันตามหาศิลานักปราชญ์ ซึ่งเชื่อกันว่าสามารถแปรธาตุเป็นได้ทุกสิ่ง เพื่อที่จะนำกายเนื้อของน้องชายกลับคืนมา
เอ็ดเวิร์ดเกิดในหมู่บ้านในชนบทที่ชื่อรีเซ็มบูล เขาอาศัยอยู่กับน้องชายพร้อมกับมารดา "ทริชา" และบิดา "โฮเฮ็นไฮม์" ต่อมาหลังจากเมื่อบิดาของเขาทอดทิ้งครอบครัวและออกจากบ้านไปตั้งแต่สองพี่น้องยังเล็กและมารดาก็เสียชีวิตด้วยโรคเรื้อรัง ทั้งสองก็มุ่งมั่นศึกษาวิชาเล่นแร่แปรธาตุเพื่อหวังจะชุบชีวิตมารดาขึ้นมา โดยการไปฝึกฝนกับอาจารย์ที่ชื่อ "อิซูมิ เคอร์ทิส" ภายหลังจากการชุบชีวิตมารดาล้มเหลวและน้องชายกลายเป็นชุดเกราะ เอ็ดได้รับออโต้เมลล์จากครอบครัวร็อกเบล ซึ่งเป็นครอบครัวที่สนิทที่สุด และสองพี่น้องก็กลายเป็นนักเล่นแร่แปรธาตุที่อายุน้อยที่สุดที่ได้รับการคัดเลือกจากทางการให้บรรจุเป็นเจ้าหน้าที่ของรัฐ และได้รับฉายา "นักเล่นแร่แปรธาตุเหล็กไหล" จาก"คิง แบร็ดลี" ผู้บัญชาการสูงสุดของกองทัพ และจากอุบัติเหตุในครั้งนั้น ทำให้เอ็ดเป็นคนที่เชื่อในกฎ "การแลกเปลี่ยนอย่างเท่าเที่ยม" อย่างหนักแน่น
แองจี้ส์ (วงดนตรี)
แองจี้ส์ (อังกฤษ: Angies) วงดนตรีเกิร์ลกรุปหญิงล้วนชาวไทย ที่มีผลงานกับค่าย Polygram โด่งดังจากกระแสวิพากษ์วิจารณ์ และเป็นที่ฮือฮาเพราะกระแสที่วงแองจี้ส์ก๊อปลุค Spice Girls กลุ่มศิลปินหญิงจากอังกฤษ
แองจี้ส์ กลุ่มศิลปิน 5 สาว พราวเสน่ห์ ต่างคนต่างสไตล์ มารวมตัวกันด้วยใจรักการร้องเพลง และการเต้นรำ แองจี้ส์ ทั้ง 5 สาว ทุกคนเป็นทั้งนักร้องที่มีเสียงเป็นเอกลักษณ์ และต่างมีลีลาการเต้นรำที่เริงร่า เร่าร้อน ผสมผสานกับความโดดเด่นทางดนตรีในแนว Dance ทันสมัย ทำให้แองจี้ส์เป็นศิลปินที่มีความลงตัวในทุกๆด้าน ซึ่งมีผลงานเพลงในสังกัด โพลีแกรม เร็คคอร์ดส (ไทยแลนด์)
แองจี้ส์ (Angies Thailand) ประกอบสมาชิกทั้งหมด 5 คน ได้แก่ นก-ปิยมาภรณ์ เนียมอุ๋น, หนึ่ง-ณัฐนันท์ ติรพันธุ์ธรรม, ต๋อม-อังคณา ทองผาสุข, แจน-เจนจิรา กลิ่นสุคนธ์(ปัจจุนชื่อ ศิลป์ศรุตา กลิ่นสุคนธ์) และ เมย์-จันทร์จิรา ขาวสอาด โดยเปิดตัวงอย่างเป็นทางการเมื่อ พ.ศ. 2540 ภายใต้สังกัด Polygram
มีเพลงที่คุ้นหูในอัลบั้ม Angies ได้แก่ เพลง ชวนทะเลาะตลอด และเพลง Love you Baby (เลิฟ ยู เบบี้)
หลังจากเปิดตัวได้ไม่นาน ด็ถูกวิจารณ์อย่างหนัก ถึงการก่อตั้งวงดนตรีที่ลุคคล้ายกับเกิร์ลกรุปชื่อดังอย่าง สไปซ์เกิลส์ เกิร์ลกรุปชื่อดังทั่วโลก และในปีนั้น ซีเอ็นเอ็น ก็ได้ทำข่าวถึงการก็อปปี้วงดังอีกด้วย
โดยหลังจากที่เกิดข่าวใหญ่ขึ้นมา สมาชิกในวงได้แถลงข่าวว่า วงSpice Girls เป็นแรงบันดาลใจของพวกเธอ ไม่ได้มีเจตนาจะก็อปปี้ให้เหมือนแต่อย่างใด ปัจจุบัน ได้ยุบวงอย่างเป็นทางการแล้ว เนื่องจากกระแสวิพากษ์วิจารณ์
อพชินี อุตตมะโยธิน
อพชินี อุตตมะโยธิน หรือ คอรี่ ลีย์ รอบิ้นส์ (อังกฤษ: Corey Leigh Robbins) นักร้องชาวไทย โด่งดังจากการเป็นหนึ่งในวมาชิกวง เจนนี่ VS คอรี่ ร่วมกับ เจนสุดา ปานโต ภายใต้สังกัด แกรมมี่ โดยก่อนหน้านี้เคยเป็นสมาชิกวง คอรี่ & แจน ภายใต้สังกัด ออนป้า
คอรี่-อพชินี อุตตมะโยธิน หรือชื่อภาษาอังกฤษ Corey Leigh Robbins เกิดเมื่อวันที่ 17 กุมภาพันธ์ พ.ศ. 2524 เป็นหลานสาวของ โหน่ง-วสันต์ อุตตมะโยธิน นักแสดงตลกชื่อดัง เข้าสู่วงการด้วยการถ่ายโฆษณาช่วงวัยเด็ก เช่น โฆษณาคอลเกต, โฆษณาแป้งเด็ก เป็นต้น โดยคอรี่เริ่มเป็นที่รู้จักจากการเป็นหัวหน้าวงดูโออย่าง "คอรี่ & แจน" เมื่อปี พ.ศ. 2540 ร่วมกับแจน ค่ายSTARZONE ในเครือออนป้า โดยมีเพลงฮิต เช่นเพลง คำขอสุดท้าย และเพลง ความจริงจากใจ
ในปี พ.ศ. 2542 คอรี่ได้มีโอกาสทำงานเพลงกับทางค่ายจีเอ็มเอ็ม แกรมมี่ โดยเป็นนักร้องคู่กับ เจนนี่ หรือ เจนสุดา ปานโต(ปัจจุบันเป็นนักแสดงช่อง 3) ออกอัลบั้ม ในนาม เจนนี่-คอรี่ โดยมีเพลงที่สร้างชื่อเสียงให้กับวงคือเพลง "ใครใครก็ไม่รัก", "โอ๋ โอ๋ โอ๋" ,"หนูไม่เกี่ยว"
โรงเรียนวัดทองหลาง (สุขชมวิทยาคาร)
โรงเรียนวัดทองหลาง (สุขชมวิทยาคาร) เป็นโรงเรียนในสังกัดสำนักงานเขตพื้นที่การศึกษาประถมศึกษานครนายก ตั้งอยู่ในตำบลทองหลาง อำเภอบ้านนา จังหวัดนครนายก อยู่ในกลุ่มโรงเรียนบ้านนา 1 ศูนย์ทองหลาง-บางอ้อ-อาษา เป็นโรงเรียน 1 ใน 4 แห่งของตำบลทองหลาง เป็นโรงเรียน 1 ใน 8 แห่งของศูนย์ฯ เป็นโรงเรียน 1 ใน 18 แห่งของกลุ่มฯ เปิดสอนชั้นอนุบาล-ประถมศึกษา
โรงเรียนวัดทองหลาง (สุขชมวิทยาคาร) ก่อตั้งขึ้นเมื่อวันที่ 1 สิงหาคม 2465 โดยทางราชการได้ร่วมกับประชาชนในท้องถิ่นจัดตั้งขึ้น แรกเริ่มใช้ศาลาการเปรียญวัดทองหลางเป็นสถานที่เรียน จัดการสอนตั้งแต่ชั้นเตรียมประถมจนถึงชั้นประถมศึกษาปีที่ 4
ปีพุทธศักราช 2479 นายเฉย นางอู่ สุขชม ได้ร่วมกับประชาชนจัดสร้างอาคารแบบ ป.2 มีมุขกลาง จำนวน 1 หลัง ต่อมาปีพุทธศักราช 2504 ได้ขยายการศึกษาจนถึงชั้นประถมศึกษาปีที่ 7
ปีพุทธศักราช 2512 2514 2515 และ 2519 ได้มีการก่อสร้างอาคารแบบ ป.1ข ปีละ 1 หลัง และต่อมาปีพุทธศักราช 2540 โรงเรียนได้เข้าโครงการปฏิรูปการศึกษา
ปัจจุบันโรงเรียนวัดทองหลาง (สุขชมวิทยาคาร) มีเขตพื้นที่บริการ 3 หมู่บ้าน ได้แก่ หมู่ที่ 1 2 และ 8 ตำบลทองหลาง
[[หมวดหมู่:โรงเรียนในจังหวัดนครนายก]]
พลอยลภัส ชัยประสิทธิ์
พลอยลภัส ชัยประสิทธิ์ (; ชื่อเล่น: พลอย) เกิดวันที่ 5 ธันวาคม พ.ศ. 2545 นักเทควันโดหญิงทีมชาติไทย เจ้าของเหรียญทองจากการแข่งขันเทควันโดยุวชนชิงแชมป์โลก รายการ "The 2nd WTF World Cadet Taekwondo Championships" รุ่นไม่เกิน 41 กก.หญิง ที่เมืองมูจู ประเทศเกาหลีใต้ เป็นการสร้างประวัติศาสตร์แรกให้กับวงการเทควันโดไทย และถือว่าเป็นแชมป์เทควันโดยุวชนโลกคนแรกของไทยอีกด้วย
พลอยลภัสกำลังศึกษาอยู่ในระดับชั้นมัธยมศึกษาตอนต้นที่โรงเรียนสารสาสน์วิเทศสุวรรณภูมิ เป็นนักกีฬาเทควันโดยุวชนทีมชาติจากจังหวัดสมุทรปราการ เริ่มเล่นกีฬาเทควันโดตั้งแต่อายุ 5 ปี มีนักกีฬาเทควันโดในดวงใจ คือ พาณิภัค วงศ์พัฒนกิจ เคยมีผลงานการแข่งขันเทควันโดในระดับประเทศ เช่น เหรียญทองจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2554 รุ่นยุวชนหญิง ไม่เกิน 32 กก. เหรียญทองจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2558 รุ่นอายุ 13-14 ปี ไม่เกิน 41 กก.หญิง เหรียญทองจากการแข่งขันเทควันโด รุ่นไม่เกิน 46 กก.หญิง "กีฬาแห่งชาติ ครั้งที่ 44" หรือ "นครสวรรค์เกมส์" เหรียญทองจากการแข่งขันเทควันโด รุ่นไม่เกิน 44 กก.หญิง "กีฬานักเรียน นักศึกษาแห่งชาติ ครั้งที่ 37" หรือ "นครศรีธรรมราชเกมส์" เหรียญทองจากการแข่งขันเทควันโด รุ่นไม่เกิน 44 กก.หญิง "กีฬาเยาวชนแห่งชาติ ครั้งที่ 32" หรือ "สุพรรณบุรีเกมส์" เหรียญทองจากการแข่งขัน รายการ "GH BANK" เทควันโดชิงชนะเลิศแห่งประเทศไทย ประจำปี 2558 รุ่นไม่เกิน 46 กก.หญิง รอบชิงชนะเลิศสามารถเตะเอาชนะคะแนนนภาพร จรณวัต คว้าชัยชนะเป็นแชมป์ประเทศไทยได้สำเร็จ และยังได้รับรางวัลนักกีฬายอดเยี่ยมฝ่ายหญิงมาครองร่วมกับณัฐวุฒิ เจริญรักษ์ ซึ่งได้รับรางวัลนักกีฬายอดเยี่ยมฝ่ายชาย
ในปี 2558 พลอยลภัสเป็นตัวแทนนักกีฬาเทควันโดยุวชนทีมชาติไทย เข้าร่วมการแข่งขันเทควันโดยุวชนชิงแชมป์โลก รายการ "The 2nd WTF World Cadet Taekwondo Championships" รุ่นไม่เกิน 41 กก.หญิง ที่เมืองมูจู ประเทศเกาหลีใต้
พลอยลภัสเป็นฝ่ายชนะคะแนนนักกีฬาจากอียิปต์ 23-3 ในรอบแรก รอบสองชนะคะแนนนักกีฬาจากเกาหลีใต้ 18-1 รอบก่อนรองชนะเลิศ ชนะคะแนนนักกีฬาจากรัสเซีย 14-2 รอบรองชนะเลิศ ชนะคะแนนนักกีฬาจากยูเครน 13-2 รอบชิงชนะเลิศ ชนะคะแนนนักกีฬาจากอิหร่าน 8-6 คว้าเหรียญทอง รุ่นไม่เกิน 41 กก.หญิง มาครองได้สำเร็จ พร้อมกับรางวัลนักกีฬายอดเยี่ยมหญิงประจำการแข่งขัน กลายเป็นแชมป์เทควันโดยุวชนโลกคนแรกของไทย
ในปี 2560 เข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Championships 2017" ที่ประเทศคาซัคสถาน คว้าเหรียญทอง รุ่นไม่เกิน 49 กก.หญิง รอบชิงชนะเลิศเป็นฝ่ายชนะคะแนนนักกีฬาจากฟิลิปปินส์ 32-0
เกี๊ยะ
เกี๊ยะ (Pine) เป็นต้นสนชนิดหนึ่ง เป็นหมู่สนในสกุลไพนัส ("Pinus") ในวงศ์สนเขา ปัจจุบันได้รับการยอมรับว่ามีอยู่ทั้งสิ้น 126 สายพันธุ์ และยังมีอีก 35 สายพันธุ์ที่รอการพิสูจน์ สนในหมู่นี้สามารถติดไฟได้ดีที่สุด ซึ่งมักจะเป็นสาเหตุของไฟป่า
สนหมู่เกี๊ยะถูกแบ่งออกเป็น 3 หมู่ย่อย (subgenera) ซึ่งจำแนกตามลักษณะเมล็ด ใบ และ พุ่ม อันประกอบด้วย:
พรรคอธิปัตย์
พรรคอธิปัตย์ พรรคการเมืองของไทยในอดีตที่จดทะเบียนก่อตั้งตาม พระราชบัญญัติพรรคการเมือง พ.ศ. 2517 เมื่อปี พ.ศ. 2517 โดยมีพลตำรวจโท ประชา บูรณธนิต เป็นหัวหน้าพรรคและนาย บุญเกิด หิรัญคำ เป็นเลขาธิการพรรค
พรรคอธิปัตย์ จดทะเบียนจัดตั้งเแ็นพรรคการเมืองลำดับที่ 27/2517 เมื่อวันที่ 22 พฤศจิกายน พ.ศ. 2517 โดยมีพลตำรวจโท ประชา บูรณธนิต เป็นหัวหน้าพรรค และมีนายบุญเกิด หิรัญคำ อดีตสมาชิกสภาผู้แทนราษฎรจังหวัดชัยภูมิ พรรคประชาธิปัตย์ เป็นเลขาธิการพรรค และมีแกนนำที่สำคัญ อาทิ สมพร จุรีมาศ ส.ส.ร้อยเอ็ด อ่ำ รองเงิน ส.ส.พัทลุง ศิระ ปัทมาคม ส.ส.จังหวัดพระนคร
พรรคอธิปัตย์ มีแนวนโยบายภายใต้หลักประชาธิปไตย และสนับสนุนให้ท้องถิ่นมีการปกครองตนเองอย่างแท้จริง
ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 พรรคอธิปัตย์ได้ ส.ส. เข้าไปในสภาเพียง 2 คน คือ อ่ำ รองเงิน จังหวัดพัทลุง และ บุญเกิด หิรัญคำ จังหวัดชัยภูมิ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 เมื่อวันที่ 4 เมษายน พ.ศ. 2519 พรรคอธิปัตย์ได้ส่งผู้สมัครลงรับเลือกตั้งแต่กลับไม่ได้ ส.ส. เข้าสภาแม้แต่คนเดียว
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
ความมั่นคงแห่งชาติ
ความมั่นคงแห่งชาติ เป็นมโนทัศน์ว่ารัฐบาล ตลอดจนรัฐสภา ควรพิทักษ์รัฐและพลเมืองของรัฐต่อวิกฤตการณ์ "แห่งชาติ" ทุกชนิดโดยใช้การแสดงอำนาจ (power projection) ต่าง ๆ เช่น อำนาจทางการเมือง การทูต อำนาจทางเศรษฐกิจ แสนยานุภาพ เป็นต้น
มีการพัฒนามโนทัศน์ดังกล่าวเป็นหลักในสหรัฐหลังสงครามโลกครั้งที่สอง เดิมทีมุ่งเน้นแสนยานุภาพ แต่ปัจจุบันครอบคลุมแง่มุมต่าง ๆ ซึ่งล้วนกระทบต่อความมั่นคงที่มิใช่ทางทหารหรือเศรษฐกิจของชาติ และค่านิยมที่ความมั่นคงแห่งชาติรับมาใช้ ฉะนั้น เพื่อให้มีความมั่นคงแห่งชาติ ชาติจึงจำเป็นต้องมีความมั่นคงทางเศรษฐกิจ ความมั่นคงทางพลังงาน ความมั่นคงทางสิ่งแวดล้อม ฯลฯ ภัยคุกคามความมั่นคงมิได้มีเฉพาะข้าศึกตามแบบ เช่น รัฐชาติอื่นเท่านั้น แต่ยังมีตัวแสดงที่มิใช่รัฐ (non-state actor) เช่น ตัวแสดงที่มิใช่รัฐรุนแรง พ่อค้ายาเสพติด บรรษัทข้ามชาติและองค์การนอกภาครัฐ ทางการบางแห่งยังรวมภัยพิบัติธรรมชาติและเหตุการณ์ซึ่งก่อความเสียหายต่อสิ่งแวดล้อมอย่างรุนแรงอยู่ในหมวดนี้ด้วย
มาตรการที่ดำเนินเพื่อประกันความมั่นคงแห่งชาติ ได้แก่
พระยาอมาตยพงศ์ธรรมพิศาล (ประสงค์ อมาตยกุล)
พระยาอมาตยพงศ์ธรรมพิศาล เกิดที่บ้านหน้าวัดราชบูรณะหรือวัดเลียบ ริมฝั่งแม่น้ำเจ้าพระยาเมื่อ พ.ศ. 2426 เป็นบุตรนายหนู และนางหนู อมาตยกุล นายหนูผู้บิดานั้นเป็นบุตรของพระยากระสาปนกิจโกศล (โหมด อมาตยกุล) ส่วนนางหนูผู้มารดานั้น เป็นบุตรีของพระยาธรรมสารนิติพิพิธภักดี (ตาด อมาตยกุล) ซึ่งเป็นผู้เชี่ยวชาญซอสามสาย นายหนูและนางหนู มีวงเครื่องสายประจำบ้าน นางหนูนั้น นอกจากจะสีซอด้วงและสีไวโอลินแล้ว ยังเป็นนักร้องอีกด้วย
พระยาอมาตยพงศ์ธรรมพิศาล เรียนซอด้วง ซออู้ และไวโอลินกับบิดามารดาและได้ร่วมวงเล่นเครื่องสายมากับญาติผู้ใหญ่ของท่าน และเรียนสีซอสามสายจากเจ้าจอมประคอง ในรัชกาลที่ 5 ต่อมาสอบชิงทุนรัฐบาลได้ ไปเรียนวิชากฎหมายกลับมารับราชการที่กระทรวงยุติธรรมในปลายรัชกาลที่ 5 ต่อมาจนถึงสมัยรัชกาลที่ 7 เมื่อรับราชการแล้ว ท่านได้เรียนวิชาดนตรีไทยเพิ่มเติม อีกจนเชี่ยวชาญ และได้สอนดนตรีไทยให้ผู้สนใจหลายคนเช่น พระยาภูมีเสวิน นายเทวาประสิทธิ์ พาทยโกศล เป็นต้น
พระยาอมาตยพงศ์ธรรมพิศาล สมรสกับกับถนอม สวัสดิ-ชูโต บุตรเกิดด้วยคุณหญิงถนอม ๔ คน แต่ไม่มีบุตรคนใดเป็นนักดนตรี ท่านป่วยด้วยโรคปวดกระดูกเรื้อรังจนถึงแก่กรรมเมื่อ 29 ธันวาคม พ.ศ. 2495 รวมอายุได้ 69 ปี
http://sirindhornmusiclibrary.mahidol.ac.th/musiclibrary/index.php?ac=hall_of_fame/hall_of_fame_dataperson&id=76&languages=th#001
หลุยส์ ออร์ติซ ฟลอเรส
หลุยส์ ออร์ติซ ฟลอเรส (Luis Ortíz Flores) นักมวยสากลสมัครเล่นชาวปวยร์โตรีโก เกิดเมื่อ 5 พฤศจิกายน พ.ศ. 2508 ติดทีมชาติเข้าแข่งขันกีฬาโอลิมปิก พ.ศ. 2527 ที่ ลอสแองเจลิส สหรัฐอเมริกา ในรุ่นไลท์เวท รอบแรกได้บาย รอบสอง ชนะน็อค บัวลา สาสกุล จากไทย ยก 2 เมื่อ 3 สิงหาคม รอบสาม ชนะน็อค อเล็กซ์ ดิกสัน จาก สหราชอาณาจักร ยก 2 เมื่อ 5 สิงหาคม รอบ 8 คนสุดท้าย ชนะ โฮเซ่ อันโตนีโอ เฮอร์นานเดซ จากสเปน เมื่อ 7 สิงหาคม รอบรองชนะเลิศ ชนะ มาร์ติน นดองโก เอบางา จากแคเมอรูน เมื่อ 9 สิงหาคม และในรอบชิงชนะเลิศ แพ้ เพอร์เนล วิเทกเกอร์ จากสหรัฐ เมื่อ 11 สิงหาคม ได้เหรียญเงิน
ต่อมา ออร์ติซหันมาชกมวยสากลอาชีพ แต่ไม่ประสบความสำเร็จ เขาขึ้นชกเพียง 3 ครั้งก็แขวนนวมไป
http://www.sports-reference.com/olympics/athletes/or/luis-ortiz-1.html
พูดว่ารักในใจ
"พูดว่ารักในใจ" เป็นซิงเกิลในปี พ.ศ. 2559 และเพลงประกอบละครซีรีส์ รุ่นพี่ Secret Love และมุก-วรนิษฐ์ ถาวรวงศ์ ประพันธ์เนื้อร้อง-แต่งทำนองโดย เหมือนเพชร อำมะระ และเรียบเรียงโดย ศุภวัฒน์ เพช็รบุรี ออกจำหน่ายในวันที่ 2 มีนาคม พ.ศ. 2559
โดยความหมายของเพลงคือเหมือนกับเราแอบรักใครสักคน อยากบอกรักเขาแต่ไม่สามารถบอกได้ ทำได้แค่พูดในใจและเก็บไว้ในใจ แต่คงจะดีถ้าเขารับรู้เอง
เพลง "พูดว่ารักในใจ" ติดอันดับสูงสุดที่ 18 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 3 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
มาทันเวลาพอดี
"มาทันเวลาพอดี" เป็นซิงเกิลในปี พ.ศ. 2558 และเพลงประกอบละครซีรีส์ Ugly Duckling รักนะเป็ดโง่ และมุก-วรนิษฐ์ ถาวรวงศ์ ประพันธ์เนื้อร้อง-แต่งทำนองโดย เหมือนเพชร อำมะระ และเรียบเรียงโดย ศุภวัฒน์ เพช็รบุรี ออกจำหน่ายในวันที่ 9 มิถุนายน พ.ศ. 2558
เพลง "มาทันเวลาพอดี" ติดอันดับสูงสุดที่ 5 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 26 กรกฎาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี